Tanka a liam mi a tam tuk cang, an liam terh chap hoi lai, – Thechinlungnews\nTanka a liam mi a tam tuk cang, an liam terh chap hoi lai,\nActor Moe Aung Yin cu a darling nu a dau ruang ah Tangka ting 100 a liam, hi hnu tampi a liam rih te lai\nA ka hlen i a ka dau tiah Kawlram lemcang actor Moe Aung Yin cu a darling nu nih taza a cuai ruang ah nihin December 13, 2019 ah biaceih zung ah a chuak ve. Actor Moe Aung Yin cu pohmah 417 in taza cuai a si i Aa-mah-khan a ngah mi a si bantuk in Tangka ting 100 in Aa-mah-khan an tuah ter hi asi.\nPhundang in chim ahcun a darling nu a dau ruang ah tangka ting 100 a liam cang, Biaceih zung lei nih a sual an ti ahcun Aa-mah-khan nak a tuah mi nak tam hmanh a liam kho mi dirhmun a si.\nActor Moe Aung Yin hi a darling hlun nih Yankin biaceih zung ah taza a cuai hi a si i “Nupi ah kan thit lai a ka ti ruang ah nupa sinak zong ka hman pi, phundang in chim ahcun a ka hlen ruang ah a ka sualpi hi a si. A si nain a ka phiat tthan tiah taza cuainak a tuah hi asi.\nTutan ah case hi Model Thin Thin le Wai Lu Kyaw bantuk an si ve. Caan saupi biaceih zung ah an rau ve rih lai. Biaceih zung lei nih a sual ko an ti ahcun a caah dantatnak a fak ngai kho mi asi.\nActor Moe Aung Yin cu rithaisii ruang ah kum saupi thonginn ah tang ding in biachahnak an tuah piak, a si nain kum tampi a tlak manh hlan ah President zaangfahnak in a chuak ve. Thonginn in a chuahnak hmanh a sau tuk hlan ah tu bantuk in taza cuainak a ton tthan tikah a fan pawl an lung rawk ngai.\nBe the first to comment on "Tanka a liam mi a tam tuk cang, an liam terh chap hoi lai,"\nBreaking News – Dr. Lian Hmun Sakhng cu Union Minister rian sunglawi tuk mi an pek April 16, 2021\nChina Gold Digger pawl umnak cu KIA kut tangah a um cang. Thilmak tuk mi si cang April 15, 2021\nBreaking News- Aibur khua ah thawngpang chia. Ralkap an sual chin lengmang ko April 15, 2021\nKo Wai Moe an tlaihnak kongah Mandalay pasal Dr. Tez a holh ve cang April 15, 2021\nNihin Kawlram kong thawngchia 8, A poi chin lengmang ko April 15, 2021\nBreaking News- Ko Wai Moe dirhmun a tha lo. Thlacam bawmh hna u sih April 15, 2021


***Vakok.Lian***: Swine flu a hrang chin, Ukaraine nih cun sianginn a khar dih\nSwine flu a hrang chin, Ukaraine nih cun sianginn a khar dih\nSwine flu nih zarh khatchungah minung 700 nunnak an rak kan thilh piak hmanh, tiah the World Health Orginazation nih Cawnninga ahkhan a thanh. Ukaraine ram nih cun a sianginn le baisakup pawl zongkhar dih ding tiang nawl a chuah,Europe leithan ah cun Swine flu rala dohning aa biatakbik ram, tiah ti khawh a si.Kanhnu zarh chungah Swine flu ruang minung a tambik an thihnak cu America leithan lei khi a si iminung 636 an rak thi. America leithan chungah Swine flu ruang minung 4,175 an thi cang, tiah UN agency nih a thanh. Europe ram pawl ah a thimi 281 an rak um ve i Asia-Pacific lei ah cun 1,070 tiang a phan ve. Vawleicung huap in cun, April thla inkhanMexico leU.S ram in aa thokmi A (H1N1) ruangah a thimi 5, 700 tiang a phan cang, tiah WHO nih a tial. Zawtnak karh aa thok thla li chungah U.S ram ah aa chawnmi nuai 5.7 tiang an umlai ti zumh a si, tiah the Centers forDisease Control and Prevention (CDC) nih a thanh. Sii lei thiamsang pawl zong nih, zawtnak a chuahka thla li chungah khan U.S ram ah minung nuai 1.8 in nuai 5.7 kar an i chawn lai ti ruahdamh a si.Cu lakah 9,000 in 21,000 kar cu sizung ah thlop an s i, tiah hlathlainak chirhchan in an chim. Swine flu nih Europe football league pawl zong a hrial hlei lo. Frence i Paris Saint-Germain le Marseille an chuaih lai nithum aa\nduh ahkhan a chuih hngading chung in minung 3 ah zawtnak an rak hmuh. Cu ruangah chuaih ding ni cu an rak thawn. Premier League, Blakburn Rovers le Bolton ipumpululh a chuihtu le an staff cheukhat zong kha zawtnak an i chawn ti theih a si. – AFP\nPosted by L.VanBlian_blogpost.com at 10:56 AM\nSwine flu a hrang chin, Ukaraine nih cun sianginn ...\nNunphung Le Biaknak\nThantlang ah sing 100 man Zuu an tlaih cang


Miss NMDC 2020 puai ah Judge rian arak tanhtu Htet Htet Tun - Khuaruah Har News\nHtet Htet Tun cu Miss Universe Myanmar 2016 ah teitu arak si. Tihzah tlak nunzia le dawhnak phun tling angeitu lengdawh pakhat zong asi. Tuni ahcun amah cun model, actress le presenter pakhat sinak dirhmun ah a dirmi asi.\nYangon khuapi Sipin ithimnak zongah arak izuam balcang nain ramkhel leiin mipi hna hrang riantuan nak dingah cun hlawhtlin nak arak hmu lo. Htet Htet Tun cu naite ah tuahmi Miss Universe Myanmar 2020 lioah khan Judge pakhat dirhmun in arak ilangh ve tiah theih asi.\nKawlram thilthuma he dawh tak tak in arak ilangh lengmang nak zong hmuh khawh arak si. Mah bantuk thilthuam hna he dawh tak takin arak ithlakmi hmanthlak hna zong cu amah thapetu mipi hna zoh dingmi ah tiin arak tarlangh. Miss NMDC 2020 puai hrangah Judge dirhmun he karak chuah lio can Dress tiah Htet Htet Tun nihcun amah Facebook cahmai cungah cun arak tarlangh.\nHtet Htet Tun cu tuhrawng lebang ahcun zukcawl tiangin arak ithla cang tizong theih asi. “Acinna Myit Phya” timi zukcawl saumi zong arak ithla balcang. Mah zukcawl chungah cun Htet Htet Tun pinah hin Khin Wint Wa, Moe Yan Zun le Htoo Aung hna zong an rak itel ve hna.\nMah zukcawl chuah arak silio zongah khan mipi hna lakah a hung lar ngai ngaimi zong asi. Miss Universe Myanmar nihcun Judge tiang tuan kho dingmi a hrinchuah lengmang cang ko lai.\n← Kum 40 leng asicang konain a thleng kho velomi dawhnak angeitu Park Chae-rim\nMipi hna lauter kho dingmi Thailand model pakhat an hmanthlak arak tartu Yone Lay →


Thawngṭha: Europe Ramkomh Hluttaw nih NUG le CRPH a cohlan | The Chin Express\nThawngṭha: Europe Ramkomh Hluttaw nih NUG le CRPH a cohlan\nEurope ram 27 komh hluttaw (Europe Ramkomh Hluttaw) nih CRPH le NUG a cohlan.\nNizaan tihni (Nilini) ahkhan Europe Ramkomh Hluttaw ah chungtel ram 27 in MP pawl nih “CRPH le NUG kan cohlang lai maw?” tiin vote an thlak. MP 647 nih cohlan dingin an thlak, 2 nih cohlan lo ding le 31 cu an i sum.\nCucaah, “CRPH le NUG lawnglawng hi Myanmar mipi duhmi democracy aiawhtu asi tiin Europe Ramkomh Hluttaw nih kan cohlan,” tiah bia an chah.\nEurope Ramkomh Hluttaw nih CRPH le NUG a cohlan cu uknak firtu Myanmar ralkap cozah caah ningzak taktak asi. Ramdang nih Myanmar cozah taktak ah kan cohlang hna seh tiin an i zuam lenmi cu ek khor lei a panh thluahmah ko. Atutiang ahcun ramdang thinlung ah mipi duhmi NUG nih a tei ngaingai – kan tei thluahmah ko.\nTu zarh thokka zong ahkhan, France Hluttaw Sang (Senate) nih NUG a cohlan cang. Hluttaw Niam nih a cohlan ve ahcun (a cohlan ding a fiang ko) France ram hi phungning tein NUG a cohlang hmasa bikmi ram asi lai.\nFrance ram hi phungning tein NUG a cohlang hmasa bikmi ram asi te men lai.\nEurope Ramkomh Hluttaw nih CRPH le NUG cohlannak upadi a fehtermi ahcun;\n1. Myanmar ralkap nih mipi na hrem le thah pengmi hna hi ‘minung cungah sualnak tuah hramhram’ asi kho cang, tiah Min Aung Hlaing hruaimi mifir cozah cungah fak piin lungtlinlonak a langhter chih — Nilini tiang ah uknak firtu ralkap cozah nih mipi 1,159 a thah cang hna. Inn le khua tampi a khangh cang hna.\n2. Phuahchom case in na tlaihmi President Pu Win Myint, Rampi Ruahnak Petu Pi Aung San Suu Kyi le adang vialte hi zei cukha ti um loin a rannak in thlah dih hna, ati.\n3. China le Russia zong hi UN Security Council ah zungzal chungtel nan si thawngin a hmanungbik bia chahnak nawl nan ngeihmi hi sullam ngei tein hmang ulaw Myanmar kong ahhin thil dik ṭanpi uh, ati hna — US, UK le France nih uknak firtu ralkap cozah dantat dingin UN Security Council ah a biapi taktakmi policy an chuahpi mi cu China le Russia nih an rak kham caah zeihmanh hma lak khawh asi lo. China le Russia hi Myanmar mipi harnak a kan petu an si.\n4. Germany, France, Italy, Norway, Sweden, tbk Europe ramkomh chungtel ram 27 zong nih uknak firtu Myanmar ralkap cozah tangka luhnak a simi sipuaizi vialte phit thluahmah hna uh. Cun uknak firtu le a bawmtu vialte dantat thluahmah hna uh, ati.\n5. Myanmar innpa ram 10 i funtomnak bu ASEAN (Malaysia, Brunei, Cambodia, Indonesia, Laos, Myanmar, Philippines, Singapore, Thailand le Vietnam) zong nih Myanmar boruak kong ahhin khat lei phu lawng tong hna hlah, NUG le zatlang bu lutlai vialte zong tong chih hna, ati.\nAtutiang ahcun, ASEAN palai cu ralkap cozah nih Myanmar luhnak nawl a pe duh lo. Mah ruangah ASEAN nih a ingpuannak kong voi tam ngai chim cang.\nHmasa thawngpangMalaysia PM: A rauh hlan ah ‘state dang kal’ a ngah cang lai\nHnu thawngpangCDF nih Thantlang ah Kawl Ralkap 1 an thah


Ralkap sin thawng petu sin, a hnu bik ralrin peknak cathanh chuah – The Cherry Par\nRalkap sin thawng petu sin, a hnu bik ralrin peknak cathanh chuah\nMindat Rammi/Khuami Rungvengtu Phu (Public Security Bureau) nih Ralkap sin ah thawngpang petu (Da-lann tiah Kawl minsak) hna cu a hnu bik ralrin an pek than hna.\n“Nan konglam kan hngalh dih. Cheukhat cu kan in kawl lio hna. Hiti thawngpang pek hi ngol cang u. Nan ngol lo i nan peh rih ko ahcun nan chawhrawlnak (sipuazi), zaatlang pawlkomhnak (luhmuhzi) le nan chungkhar nunnak, nan innlo tiang in nan fawi ti lai lo. Atu dothlennak ah teinak hmu ding in nunnak a pe ngamtu kan si i atu bantuk ralrinnak kan in pek mi hna hi an tuah ngam taktak lai lo tiin ruat hlah. Kan tuah ngam tuk, tiah a hnu bik ralrin kan in pek hna,” tiah cathanh an chuah.\nRelchap, BreakingNews; Hakha sii-inn in chuahpi mi CNF/A mizaw Aung Lin Tun a nunnak a liam. March 12 ah Ralkap nih Hakha sii-inn ah umhmunkhuar in riantuantu le mizaw an chuahter hna i Mg. Aung Lin Tun cu March 13 zinglei 5:00 AM ah a nunnak a liam, tiah kan theih.\n“A thi mi kan fapa hi Paletwa Peng Sami khuami Aung Lin Tun a si. CNA ah Senhnih (Corporal) a si. Kum 26 lawng a si rih. Amah hi 2014 kum khan CNF/A ah a luut mi a si. A paw lei damlonak ruang ah atu hi a voi hnihnak operation aa tuah a si i tutan hi Hakha sii-inn ah thla khat renglo a um hnu tuzing ah a kan thihtak hi a si,” tiah tuanvo ngei upa pakhat nih The Hakha Times ah a chim.\nMg. Aung Tun Lin ruak cu CCPR Zung, Chin Oo Si Sang, Cimnuai Biakinn hnulei ah an suan lai.11:00 AM ah pumhnak tuah a si lai i No. 1 thlaan ah an vui te lai, tiah kan theih. Credit: The Hakha Times\n← Minung Kan Sinak Man A Dang Tuk!\nChinlandclub Phaisa kan thawh mi khua zei ah a kal zeitin nan hman ti a tam ngai. →


Laikhal IQ a sang bak mi lawng nih biahalnak an tuah kho men lai - TIMES OF CHIN NEWS\nVawlei cung ah a min a thang bak mi Jack Ma hi kawlram chungah vun lut ve sehlaw zei bantuk biahalnak dah nan tuah ve lai. Jack ma nih kawlram chungah rian tampi ser a tinh sikaw laimi tampi zong nih Jack Business ah itel kho asi ko lai. Cu caah atanglei ahkhan Jack ma arak chim mi bia pawl hna tlawmpal relchap ding an um.\nJack Ma Chimmi-\nNangmah tein nai tinh mi cungah biathlehnak fek na ngei cang maw?. Zeibantuk minung ah dah kai chuah lai ti nai ruahhar nawn si ahcun, na biathlehnak kha a takin na tlinter khawhnak hnga fak piin i zuam ko. Cuti na thok ko ahcun vawileipi hmanh nih na kalnak dinglam an kianh lai.\nNa rian tuanmi a thattuk rih lomi le a har rih mi zong Pathian nih a theih ko. Atu na tuan liomi kha tamdeuh in tuah i zuam ko. Na tuahkhawh tawk nak tam deuh in i zuam rih ko. Cuti na tuah ahcun a dik mi thlennak cu na hmuhkhawh ko lai.\nKeicu zeitik hmanh ah keimah thiamnak lawng ka zoh ballo, thiltha a simi minung tuah sernak he ai tlak ningin rian ka thok.Midang an i hnglih lioah keicu rian ka tuan.Hawi cu eithaw an i hnek lioah, keicu riantu kai hne. Nai tinh mi chunmang kha, na thinlung nih a philh lo paoh ahcun nikhatkhat ah, vawleipi nih na kalnak dinglam an kianhkhawh veko.\nArak ngakchia lio hmanthlak


Kawlram chungah ni hlawh thlakhat ah tingkhat le thongkul nak in tam deuh lahkhah (salary) angah mi hna cu ngunkhawi pek a si cang lai. – Global Chin Post\nHomeMyanmarKawlram chungah ni hlawh thlakhat ah tingkhat le thongkul nak in tam deuh lahkhah (salary) angah mi hna cu ngunkhawi pek a si cang lai.\nKawlram chungah ni hlawh thlakhat ah tingkhat le thongkul nak in tam deuh lahkhah (salary) angah mi hna cu ngunkhawi pek a si cang lai.\nFebruary 5, 2018 Global Chin Post Myanmar 0\nKawlram chungah ni hlawh thlakhat ah tingkhat le thongkul nak in tam deuh lahkhah (salary) angah mi hna cu ngunkhawi pek a si cang lai. Thlakhat ah tingkhat le thongkul nak in tam deuh lahkhah (salary) angah mi hna cu pumpak in rian atuan mi an si ah a cozah zung riantuan a tuan mi an si zong ah an dih lak in 1974 kum ah ngunkhuai kong he peihtlai mi upadi ning tein ngunkhuai pek a si than cang lai tiah ramchung ngunkhuai lei i rian tuantu u pa sin in theih a si. Chungkhar adirh cang mi pakhat nih thlakhat ah 1800 ngunkhuai a pek lai i chungkhar a dirh rih lo mi nih thlah khat ah 2000 ngunkhuai apek ve lai tiah ramchung ngunkhuai khawlhtu zunglei nih ri an khiah ning cu a si.\nA tu bantuk in chungkhar a dirh cang mi caah atha a dam deuh nak dingah 20./. ngah khawh a si lai i a fa nu caah 20./. ngah khawh a si ve lai i, chungkhar a dirh rih lo mi zong nih 20./. ngah ve lai cun nupi le hna zong nih 20./. an ngah ve lai tiah ram chung , ngunkhuai lei zung i rian tuantu upa pakhat nih The Voice ah achim.\n1974 kum i ngunkhuai upadi bantuk in kumkhat ah phaisa ting hleinga hrawng angah mi hna nih thlakhat ah kan tuak a si cun phaisa 12000 angah mi pawl zong nih ngunkhuai an pek dih ve lai. An pek mi atlawm le atam lawng adang lai, a pe rih lo mi hna zong nih an pek ve te lai. Atu bantuk in ngunkhuai pek hi ahlankan tein an rak tuah lo nain a tu ah cun tha tein tuah si cang lai ti zong in ngunkhuai zungah rian tuan tu upa pakhat nih a chim. A tu bantuk upadi hi ralkap chan ah an rak chuah cang ko nain an rak chuah mi kha san arak tlai lo i an lak than tiah ramchung ngunkhua zung i usii sin in theih a si.


Haggai 2 (Haggai 2)\nBiakinn Hlun le Biakinn Thar\n1Siangpahrang Dairus a bawi kum hnihnak, thla sarih thla, ni kul le ni khat ni ah cun, Bawipa nih profet Haggai sinin bia a chim. 2Shealtiel fapa Zerubbabel, Judah ram uktu bawi, Jehozadak fapa Joshua, Tlangbawi Ngan, le midang hna cu a thawh hna i, 3“Hi inn hi hmasa i a rak sunpar lioah a hmumi atu ah hin nan um rih maw? Atu ah hin tah zeidah a lawh cang? Pakpalawng a si cang ko lo maw? *2:3: Ezr 3:12 4Sihmanhsehlaw atu cu maw Zerubbabel, na lungṭhawng ko, tiah Bawipa nih a ti; maw Jehozadak fapa Joshua, Tlangbawi Ngan, na lungṭhawng ko; ramchung mi vialte hna, ṭuan tuah u, tiah ralkapbu Bawipa nih a ti. 5Zeicahtiah Izipt ram in nan chuah i nan sinah biakamnak ka tuah bantuk khan nan sinah ka um ko. Ka thlarau nih an umpi ko hna, ṭih hlah u! *2:5: Exo 29:45-46 6Zeicahtiah ralkapbu Bawipa nih hitihin a ti: Hmailei caan tlawmte chungah van hna le vawlei le rili le vawlei ro hi ka hninh ṭhan hna lai. *2:6: Heb 12:26 7Cun miphun vialte cu ka hninh hna lai i an chawhlawn cu nan sinah an rak put lai i hi inn hi sunparnak in ka khahter lai, tiah ralkapbu Bawipa nih a ti. 8Ngun cu keimah ta a si, sui cu keimah ta a si, tiah ralkapbu Bawipa nih a ti. 9Hi inn a hmanung u sunparnak hi a hmasa u sunparnak nakkhan a ngan deuh lai, tiah ralkapbu Bawipa nih a ti; cun hi hmun ah hin rumnak ka chiah lai,” tiah ralkapbu Bawipa nih a ti.\nSiknak le Biakamnak\n10Dairus a bawi kum hnihnak, thla kua thla, ni kul le ni li ni ah, profet Haggai sinin Bawipa bia cu hihi a si: 11Ralkapbu Bawipa nih hitin a ti, “Tlangbawi kha zeitindah nan biakhiahning a si, tiah hal tuah hna. 12“Mi pakhatkhat nih Pathian sin pekmi sathiang kha a puan tlang bil chungah i fun seh law, a puanpar nih cun changreu maw sa chumhmi maw mitsur hang maw chiti maw rawl zeipaoh zong maw, hei tawng seh law cu tikah a tawnghmi rawl cu a thiang ah a canter lai maw? tiin hal tuah hna.\nCucu a hal hna tikah tlangbawi hna nih cun, “A thiang lailo,” an ti.\n13Cun Haggai nih cun, “Mi pakhatkhat nih miruak tawng seh law, cun hi rawl pakhatkhat hi tawng hna seh law, cu rawl cu cu nih cun a thurter hna lai maw?” tiah a ti. Tlangbawi hna nih cun, “A thurter lai,” an ti. *2:13: Nam 19:11-22\n14Cun Haggai nih cun, “ Bawipa nih, ‘Cu bantukin hi mi hna, ka hmaika i a ummi miphun le an kut nih a tuahmi rian vialte hi an si i an ka pekchanhmi hi a thiang lomi an si,’ a ti,” tiah a ti. 15Asinain nihin thawk in hmailei ah a tlung dingmi thil hi ruat hmanh u. Bawipa biakinn chungah lung pakhat kha lung dang pakhat cung i nan chonh hlanah khan zeitindah nan rak um? 16Rawl pumhmi kha phorh kul a si lai tiah nan ruahmi ah khan phorh hra lawng a rak um; mitsur hang nennak khor umpu sawm nga a um lai tiah nan fuhmi ah, kul lawng a rak um; 17Nannih le nan kumvui rawl vialte cu rocarnak le hrirai le rial in kan den hna, sihmanhsehlaw keimah leiah kirnak lungthin nan ngei hlei lo, tiah Bawipa nih a ti. 18Nihin ni thawk hin hmailei cu ṭha tein ruat cang tuah u, thla kua thla, ni kul le ni li ni thawk hin. Bawipa biakinn hram nan bunh ni thawk hin ruat cang tuah u. 19Rawlruk ah thlaici ca hmanh a um ti lo i mitsur ruang le theipi kung le taleti kung le oliv kung nih thei zeihmanh an tlai rih lo nain atu thawk in hmailei cu thluachuah kan pek cang hna lai, tiah Bawipa nih a ti.\nZerubbabel Sin Biakam\n20 Bawipa bia cu Haggai sinah thla ni kul le ni li ni ah a ra ṭhan i hitin a ti: 21“Judah uktu bawi Zerubbabel cu, ‘Van le vawlei le 22pennak bawiṭhutdan hna hi ka hninh dengmang cang hna; miphun hna ṭhawnnak cu ka hrawh dengmang cang i an rangleng hna le an cung i aa citmi ralkap hna cu ka thluk dengmang cang hna; cun rangtum hna le an cung i aa citmi ralkap hna cu anmah le an hawi vainam cio khan an thi lai,’ tiah ralkapbu Bawipa nih a ti. 23Cu ni ah cun ka sal Zerubbabel, Shealtiel fapa, nangmah cu kan lak lai i kan thim cang caah minkhenhnak kutdong hrolh ah kan ser lai, tiah Bawipa nih a ti, tiah va chim,” a ti. Hihi ralkapbu Bawipa bia a si.


A poi taktak: Hakha thil cangmi cu khuaruahhar taktak a si ziah hi bantuk ngamsam hi maw kan rak si ko! Apoi tuk hringhran – Chin World News Evening\nA poi taktak: Hakha thil cangmi cu khuaruahhar taktak a si ziah hi bantuk ngamsam hi maw kan rak si ko! Apoi tuk hringhran\nDecember 23, 2020 Salai Van Chin News\nSalai Thawngpi nih ca a ṭialmi cu khuaruahhar ngai a si ko. Hakha lei nawlngeitu, ṭuanvo ngeitu pawl cawlcangh ning a dik lo ngai timi a lang ngai ngai. Hakha lei minung vial nitin te Zinghmuh Tlang ah tam taktak in an ra peng, an kir ṭhan peng ko nain Ramthlo khua mi cu Falam peng nan si an kan ti ruang ah Hakha luh an kan sian lo ti a si.\nHi kong he pehtlai in Salai Thawngpi nih :Ka fiang kho ti lo, Ramthlo cu Falam peng nan si an kan ti le Hakha luh a kan siang lo, a kan kirter tiah ka nute nih a ka chimh. Cucu nan kir maw ka ti i kan kir ko a ka ti. Hakha in mawt’aw khat lulh an rak i cit i Zinghmuh tlang a kai mi liangluang khi Hakha an kir tikah an kham hna fawn lo. Ni khat ah tam tuk an rak ra peng. Saikal he, mawt’aw he. Anmah vial duh poh an chuak, an vak i kannih lei vial mi an i renghter” tiah a langhter hi a si.\nRamthlo khua mi vial Hakha ah luh sianh lo, Hakha khua in Ramthlo lei ah nitin te a bubu in rat peng ko cu ruah phu ngai a si.\nThawngpang dang rak rel chih:President Donald Trump nih American mipi minung pakhat ah Stimulus check $600 telawng pek nan timhmi hna hi a tlawm tuk ka lungtling lo, minung pakhat ah $2000 tal cu nan pek hna ding a si, nan pek duh hna lo ahcun $900 billion relief bill nan chuahpi mi hi VETO power ka hman khawh tiah tu zanlei ah a tlerh hna.\nBill nan chuahpi mi $900 billion chungah Coronavirus he a pehtlai lomi, a herh lomi, phaisa heu sawsawh mi nan telh chihmi hi nan remh dih a hau tiah a ti. “American ngunkhuai tax a pemi nih $600 lawng ngah i, phung loin a ummi, illegal family nih $ 1800 tiang co khawh ding cu a fair lo tukmi a si” tiah President Trump nih a ti. Cucaah Congress nih $900 billion an chuahpi cu zohfelnak ngeih than dawh an si caah minung pakhat nih $600 nak tam deuh hmuh khawh a si kho. Source: Salai Lairamthang\nTrump ṭanhtu pawl cu an hloh cikcek ko hna ai\nZualko: Laipa Van Kim Lian nih Malaysia ah hri awhnak in mual a kan liam taak


NLD HI MIZEI PARTY DAH ASI? CNLD PAWL RAK THEI CANG UH – The Chinlung Post\nAugust 7, 2020 admin Knowledge 0\nCNLD Pawl Sinah Biahalnak. NLD Party hi mi zei party dah a si? NLD cu Union ( Ramkomh ) party bak a si.Ruahnak a bi tukmi miphun pakhat lawng a huapmi CNLD bantuk men a si loh. NLD ah hin Myanmar ram chung i miphun kip, biaknak kip, tlangcung le nelrawn i a ummi Federal le Democracy a duhmi vialte kan i tel dih.\nRalkap tlaihhrem uknak duh lo ruangah thisen chuah in,serhsatnak phunkip temtuar buin dirhmi asi caah, CNLD bantukin thutdan le sinak duh ah caantha ngiat in dirhmi party a si hrimhrim loh. NLD a dohtu hna sinah biahalnak tuah ka duhmi cu, NLD dirhtu le policy sertu ah Chin miphun an i tel lo caah NLD cu Kawl party asi caah Chin miphun hrim hrim cu NLD ah kan um awk asi loh.\nCNLD bak ah kan um dih awk asi nan ti tawnmi hi khuaruahhar ngai nan si. Cuti asi ah, Chin miphun mi tam deuh cu Khrihfa kan va si hna i bu tampi ah kan dir hna.Khrihfabu ngan deuhmi ahcun Baptist, RCM, UPC, Salvation Army, Methodist, Presbyterian,etc…hna hi teh Chin miphun dirhmi an si maw? An policy/Doctrine an ser lio ah teh Chin miphun kan i tel ve hna maw?\nChin miphun mi zeihmanh kan rak i tel loh.Asinain an doctrine kan pom ve ruangah Baptist cu Chin miphun dirhmi asi loh kan ti hlei hna loh. Baptist cu miphun dang bu asi, German bu asi, mirang bu asi kan ti hlei hme maw? A bu chungah kan um i Chin miphun ta bak asi ve ko. Chin miphun thengte i dirh i policy/doctrine sermi bu i um kan duh ko ahcun Chin mi vialte nih Pu Hrang Nawl dirmi The Church ah kan um awk asi ko hnga lo maw?\nCucaah Political Party zongah hin Chin miphun dirmi kherkher kan ti awk asi lem hnga maw? Chin miphun tam bik umnak Baptist khrihfabu ah hin Vuleicung miphun vialte tling khitkhet te i an i dor bang hin NLD ah hin Myanmar ram chung i federal democracy a duhmi poh kan i dor ve awk asi ko hnga lo maw? A aukhuang mi poh hin zumh ding an si hnga maw? By Victor Pa.\nRelchih Aduhmi caah: CNLD nih a bawhmi cu kanmah teinak kan hmuh ahcun king maker kan si lai ti khi asi. Lairamthang bia cun rawlhrawm a kan sawm lai ti khi asi. rawl kawh kan si lai i kan duhmi rawl a kan dang hngatu sin paoh ah kan kal lai. kan kal lai ti khi an bawmh mi cu asi. Phun dang cun USDP zong nih amah lawng in cozah a ser lai lo. Cun NLD zong nih amah lawng in cozah a ser kho ve hlei lai lo i kanmah an kan sawm a hau lai.\nCuti an kan sawm tikah federal a kan petu sin paoh ah kan i fonh lai ti khi si. NLD an doh nak bik zong cu federal kong zeihmanh a pilicy ah a um lo ca ah khin asi. Asi ahcun a fiang bak mi cu USDP hi an rak i ruah chih mi asi ti cu a fiang ko lo maw? USDP nih hin Democracy phung a duhlo cu kanmah nakin nan theih deuh cio ko lai. a dongnak ah CNLD nih hodah siangpahr an ser ding mi cu asi ti ahcun Min Aung Hlai asi. Min Aung Hlai nih cun maw federal Democracy cu a hei kan tuahpiak hnga khuaruah har ngai asi. By Tial Thang Hakha


US Congress nih zahan ah lungtlinnak vote an thlakmi, Covid19 ruangah harnak tongmi rammi bawmhnak bill cu President Trump nih min a thu rih lo i Law asi rih lo. – Hakha Cherry\nUS Congress nih zahan ah lungtlinnak vote an thlakmi, Covid19 ruangah harnak tongmi rammi bawmhnak bill cu President Trump nih min a thu rih lo i Law asi rih lo.\nDecember 23, 2020 admin Uncategorized 1\nUS Congress nih zahan ah lungtlinnak vote an thlakmi, Covid19 ruangah harnak tongmi rammi bawmhnak bill cu President Trump nih min a thu rih lo i Law asi rih lo. US Law a si tikah a chungril zeimawzat hlai khawh ka zuam te lai.\nMinung pakhat ah $600 bawmh ding timi cu bawmhnak caah an sangsenmi billion 900 dengmang chungah billion 160 hrawng lawng a dih dingmi asi. Cahmai 5500 renglo a chahmi bill chungah a dangdang bawmhnak programs tampi a um:\nRian ngei lomi bawmhnak, inn hlangmi bawmhnak, small business bawmhnak, airlines bawmhnak le a dang bawmhnak ceilak aa tel.Credit-Biak Hnin Sang\nTuchun ka thil tawn cu pa thian nih ngechiah nak chung in aka luat.\nCongress nih $900 billion an chuahpi cu zohfelnak ngeih than dawh an si caah minung pakhat nih $600 nak tam deuh hmuh khawh a si kho\nBawmhnak thenphawt ning: Tutan US bawmhnak kongah US laimi zong nih thawngpang tampi rel cio uhlaw a tha Congress palai pawl cu weekend zongah din loin meting an tuah hnu ah US$900 billion economic relief package cu White House, Republican le Democrats hruaitu hna lungtlinnak an ngei cang. Mah lungtlin mi chungah minung pakhat nih $600 cio pek dingmi zong a tel chih. Asinain kum khat ah minung pakhat nih US$ 75000 nak tlawm a hmumi lawng nih an co lai.


Salai Lungthli Tum ‘CNLD an sungh dihnak ding caah ka sining dihlak i pek in ka cawlcang – Chin World News Evening\nSalai Lungthli Tum ‘CNLD an sungh dihnak ding caah ka sining dihlak i pek in ka cawlcang\nNovember 9, 2020 Salai Van Chin News\nThimnak ka luh hnu zong ah CNLD thuat le sunghter hi ka rian ngan bik ah ka chiah zungzal. Keimah mee ngahnak ding caah ca ka tialmi nakin CNLD mee sunghnak ding caah ca ka tialmi tam deuh(teinak ka duh lo tinak si lo mu).CNLD caah an coronavirus ka hun cang.\nNizaan ah a taarmi: Tutan thimnak ah khan kan tei lai 100% ka rak zumhmi a si. Nain Sayama Nisuilian khi tender bawhtu company hna nih phaisa thazaang in an bawmh kho tuk, a sung cang tiah kan rak ruah ko nain mee thlak lai ni 2 ah Mara tlang khua kip ting 50 cio in a cheh hna, khua dang zong ah phaisa a cheh len lai.\nPumpak in phaisa an pek hna i mee an cawk timi zong ka theih, phaisa an pek lio belte cu hmuh khawh si ve lo. Nain phaisa in cawkmi teinak timi cu fiang tein chim khawh a si, phaisa in cawk khawhmi dirhmun ah Chinmi kan um rihmi cung ah ka lungtha lo. Tazacuai ka timh tinak cu a si lo mu, kei cu Yangon ka inn ah lung dai tein ka va um rih lai hih. Caṭialtu: Salai Lungthli Tum\nBreaking News: Falam ah Covid-19 mizaw thar pakhat an hmuh\nBiden President atlinnak kongah Israel lei nih an chim ve cang Israel caah cun a ṭha bak hih!


COVID-19 Khamnak sii | Australian Government Department of Health\nCOVID-19 Khamnak sii\nZawtnak hrik nih a chuahpimi COVID-19 in raikhamnak siichunhmi pawl nih a kan runven. Australia i a ummi kum 5 le a cunglei aho paoh nih manlo in an COVID-19 raikhamnak siichunh dingah a hlankanh in an chimchawn khawh.\nCOVID-19 siichunhmi pawl kong\nAustralia i a ummi kum 5 le acunglei aho paoh nih an raikham siichunhnak a hlankanh in an chimchawn khawh.\nSeekhan kawl law a hlankan in chimchawn\nCOVID-19 siichunhmi pawl cu Australia i a ummi aho paoh caah manlo an si. Hi ah hin Medicare a ngei lomi, ramdang in a hung tlawngmi, ramdang in a hung kaimi siangngakchia pawl, ramdang in rian a hung tuanmi paw le ralzam a sokmi pawl an i tel. Raikhamnak sii ichunhnak nih nangmah, na innchungkhar le na mibu kha COVID-19 in runvennak a bawmh lai.\nAustralia Acozah nih raikham siichunhnak cu duhzong duhlo zong ah a tuahter lo i COVID-19 doh in raikhamnak sii ichunh lo dingin naa thim khawh\nCheukhat pine le hmunhma i zapi ngandamnak nih thilsining zeimaw ruangah raikham siichunhnak cu duhzong duhlo zongah tuah dingin in nawl an chuah khawh. Tahchunhnak ah, rian cheukhat phun le mibu cawlcanghnak pawl cheukhat caah.\nSiichunhmi pawl cu a himmi an si\nCOVID-19 raikham siichunhnak pawl cu a himmi le nunnak pawl a khammi an si. Australia ah, Therapeutic Goods Administration (TGA) nih COVID-19 siichunhmi a himnak le takpum i hnorsuannak a chuahpimi kha naihniam in zohfelnak pehzulh in a tuah.\nAustralia i a ngahmi siichunhmi pakhat cio kong tamdeuh in hngal:\nCOVID-19 siichunhmi pawl nih zawtnak hrik he tonnak na ngeih sual ahcun zawtnak hrik hlonh dingah na takpum kha a chimh lai.\nRaikhamnak sii na chunh hnu kongkau ah biahal awk asilole thinphanmi pakhat khat na ngeih ahcun, raikhamnak sii an chunhtu asilole na siibawi kha pehtlaih.\nRaikham sii naa chunh hnu i iruahchan dingmi kong tamdeuh in hngal.\nAho dah raikham siichunh a herh\nKum 5 le upadeuh aho paoh nih COVID-19 doh in raikham sii an ichunh a herh.\nCOVID-19 raikham sii ichunhnak nih COVID-19 in fak piin zawtnak asilole thihnak in an kham lai.\nRaikham sii ichunhnak nih zawtnak hrik a karhnak nuarhternak hmangin na pawngkam minung runven kha a bawmh fawn.\nCOVID-19 raikhamnak siichunh dingmi a hnu bik tuah dingmi tuah buin a ummi minung ah ruah dingin, na kum le ngandamnak nih a herhmi caah duhpiakmi dihlak khan a tuah dih hrimhrim lai.\nNgakchia kum 5 in kum 15 tiang nih an ichunh a herhmi cu:\na hmasat ichunh dingmi COVID-19 siichunhmi voi 1 nak le voi 1 nak\nintuar khawhnak ah a derthawm bakmi an si ahcun a hmasat ichunh dingmi voi 3.\nKum 16 le acungleiaho paoh nih an ichunh a herhmi cu:\na hmasat ichunh dingmi COVID-19 siichunhmi voi 1 le voi 2\nintuar khawhnak ah a derthawm bakmi an si ahcun a hmasat ichunh dingmi voi 3\nCOVID-19 siichunhmi i intuar khawhnak thawnter deuhtu (booster) siichunhmi.\nCOVID-19 raikhamnak khuasik i chunhmi kha naa chunh a hau fawn, intuar khawhnak thawnter deuhtu (booster) sii na chunhnak thla 4 a si i hihi na si ahcun:\nkum 65 asilole upa deuh\ntar zohkhenhnak asilole pumtlinglo zohkhenhnak hmun ah a ummi\nkum 16 le acunglei le zawt intuarnak ah a derthawm bakmi\nAboriginal le Torres Strait Islander le kum 50 le upadeuh.\nNaa cheknak ah COVID-19 zawtnak hmuhmi na si ahcun COVID-19 raikham sii naa chunh than dingmi chunh hlan thla 3 chung hngah dingah duhpiak a si.\nIntuar khawhnak thawnter deuhtu (booster) chunh hnu i COVID-19 in a zawmi minung nih khuasik i chunh dingmi an ichunh hlan ah a tlawmbik thla 3 an hngah a hau.\nCOVID-19 siichunhmi a hnubik tuah dingmi tuah bu in na um kha a biapi tuk. Aa dang liangluangmi minung nih aa dangmi COVID-19 siichunhmi pawl kha aa dangmi caan ah an herh kho men. A hnubik tuah dingmi tuah buin um dingah nangmah le na innchungkhar nih tuah nan herhmi kawl dingah nan ngandamnak lei zohkhenhnak petu sin chim.\nNgakchia pawl caah COVID-19 siichunhmi pawl cu an him ko.\nNgakchia pawl raikham siichunhnak nih zawtnak hrik kha a no deuhmi an chuahpi naule pawl, an pilepu, le a kau deuhmi mibu sinah chonhnak runven kha a bawmh khawh.\nNgakchia pawl le Tleirawl pawl caah COVID-19 siichunhmi pawl kong tamdeuh in hngal.\nNaupawi asilole nauhnuk dinhmi nu pawl\nNaupawi mi, nauhnuk dinhmi, asilole nau pawi dingah timhtuahnak a ngeimi na si ahcun, COVID-19 siichunhmi pawl cu a himmi an si. Naupawi lio zeitikcaan paoh ah raikhamnak sii naa chun kho.\nNaupawi, nauhnuk dinhnak, le COVID-19 siichunhmi pawl kong tamdeuh in hngal.\nPumtlinglo minung pawl nih COVID-19 in fak deuh in zawt khawhnak tihnung an tong i raikhamnak sii an ichunh a hau.\nTamdeuh bawmhnak asilole pekchanhnak na duh ahcun, Disability Gateway Helpline kha 1800 643 787 ah na chawnh khawh. Nangmah caah a hlankanh in chimchawnhnak an tuah khawh.\nHolhlettu na herh ahcun, Calehnak le Holhlehnak lei Riantuanpiaknak kha 131 450 ah chawn law Disability Gateway chawnh dingah bawmh hal hna.\nZawtnak dang a ngeimi pawl minung\nZawtnak dang a ngeimi minung pawl nih COVID-19 in fak deuh in zawt khawhnak tihnung dirhmun ah an um i raikhamnak sii an ichunh a hau.\nNa dirhmun caah a thabikmi siichunhnak kongkau kha punghman in ngandamnak zohkhenhnak petu sin ah chim.\nRaikhamnak siichunh caan\nCOVID-19 raikham sii naa chunh khawh hika ah:\nCommonwealth raikham siichunhnak seekhaan pawl\naa telmi a tlangpi in thlopnak pawl\nAboriginal nih Ukmi Mibu Ngandamnak lei Riantuanpiaknak\npine le hmunhma raikham siichunhnak seekhan pawl, le\naa telmi siizuarnak pawl.\nA tlangpi thloptu pawl nih siichunhmi caah aman an in la kho lo.\nNangmah he a naihbik raikham siichunhnak seekhan kawl dingah a hlankanh in na siichunhnak caah chimchawn, Vaccine Clinic Finder (Siichunhnak Seekhan Kawltu) hmang. Na raikhamnak siichunhnak i tonnak caan suaisamh dingin fon in asilole a hmunhma ah holhlehnak na herh ahcun, Calehnak le Holhlehnak lei Riantuanpiaknak kha 131 450 ah chawn.\nMedicare kat na ngeih lo ahcun\nMedicare kat na ngeih lo ahcun, man loin raikham siichunhnak hmun hi ah naa chunh khawh hika ah:\npine asilole hmunhma i raikham siichunhnak seekhan pawl\n‘Hey Eva’ – Afawimi Raikham siichunhmi Hmuhkhawhnak\nEVA cu COVID-19 raikhamnak siichunhmi a hlankanh in chimchawnhnak bawmh dingah fawi tein a chawn thanmi riantuanpiaknak pakhat a si. EVA cu zingka 7 am in 10 am tiang, zarh khat ah ni 7 rian a tuanmi a si.\nCOVID-19 raikhamnak siichunhmi a hlankanh in chimchawnhnak lei ah bawmh na herh ahcun, ‘Hey EVA’ timi cakuat tawi kha 0481 611 382 ah kua.\nEVA nih cakuat tawi an kuat tikah lehnak tuah dingimi na hmuh lai i hal na si lai, na:\nduh deuhmi holh\nduh deuhmi nithla le acaan\nchawnh than awk ah a thabikmi nambar.\nNational Coronavirus Helpline in cawnnak a ngeimi riantuantu nih COVID-19 raikhamnak sii naa chunhnak ding a hlankanh in chimhchawnnak bawmh dingin suaisamhmi caan ah an chawnh lai.\nEVA nih COVID-19 raikhamnak siichunhmi pawl kong le ruahnak cheuhmi a pek i a bawmh:\nCOVID-19 raikhamnak siichunhmi pawl kong le ruahnak cheuhmi peknak\nkee in kal khawhmi seekhan na hmuhnak lei bawmhnak\nsiichun dingah tonnak caan aa remmi na hmuhnak lei bawmhnak\nman lo in holhlehnak lei bawmhnak he nangmah pehtlaihternak.\nCOVID-19 raikhamnak sii naa chunh hlan ah\nNa tuah rih lo ahcun, appointment laknak kha a hlankanh in chimchawn.\nSeekhan kawl law a hlankanh in chimchawn\nMedicare kat na ngeih ahcun, nangmah kong tharchuah a si le silo kha chek:\nna Medicare online account hmang in le myGov hmangin\nExpress Plus Medicare app ah\nServices Australia chawnhnak in.\nAppointment na lak hlan ah, asilole minung pakhat khat caah raikhamnak siichunhnak lei biakhiahnak na tuah ahcun, hnatlakpinak fawm phih dingah fial na si men lai.\nHnatlakpinak fawm kha rel.\nNgakchia kum 5 in 11 karlak caah thawngthanhmi le hnatlakpinak fawm kha rel.\nCOVID-19 raikhamnak sii naa chunh hnu ah\nA um setsai lomi takpum nih a huatmi langhnak a um ahcun raikhamnak sii naa chunh hnu a tlawmbik minit 15 chung zohfel na si lai. Sii an chunmi kha takpum ziak lonak pawl a um ah cun a let kho colh dingmi cawnnak a ngeimi a si.\nCOVID-19 raikhamnak siichunhmi pawl sinin takpum hnorsuan a lang tawnmi pawl cu dinte an si i ni 1 in 2 chungah an tlau than. Takpum ah hnorsuannak a lang lengmangmi cheukhat ah aa telmi cu:\nthim a luhnak ban ah fahnak\ntaklinh le khuasih.\nSii dingmi asilole siichunhmi pakhat khat nih, a um setsai lomi asilole hngalh lomi takpum hnorsuannak pawl a um kho men. Takpum hnorsuannak fak piin na ngei tiah na ruah ahcun, na ngandamnak lei zohkhenhnak a thiammi, asilole National Coronavirus Helpline kha na pehtlaih khawh.\nHolhlettu na herh ahcun, National Coronavirus Helpline kha chawn law thim dingmi 8 kha thim.\nRaikhamnak siichunhnak tehte\nNa Immunisation History Statement zohnak hmangin na COVID-19 raikhamnak siichunhnak tehte kha na ngah khawh.\nNa Immunisation History Statement na hmuh khawh:\nonline ah, nangmah ta myGov account chiahnak, cun cu hnu ah na Medicare online account ah luhnak in\nExpress Plus Medicare mobile app hmannak in.\nMedicate kat (card) na ngeih lo ahcun, asilole myGov account ah luhnak na ngeih lo ahcun, Na Immunisation History Statement kha hihi hmangin na hmuh khawh:\nkhamnak sii an petu kha nangmah caah khawpi pakhat chuahpiak (print) dingah halnak in; asilole\nAustralian Immunisation Register dothlatnak lei chawnhnak kha 1800 653 809 ah (8am – 5 pm Nikhat ni in Ninga ni AEST tiang) chawnhnak in le na tialmi kha cakuatnak in nangmah sin kuat dingah fialnak in. Sateih in kuatmi a phanhnak dingah ni 14 tiang a rau kho.\nCOVID-19 khamnak sii pawl naa chunhnak tehte ngahnak ningcang kong tamdeuh thawngthanhmi hmuhnak caah, Services Australia website ah zoh.\nZumh awktlak thawngpaang khoika dah hmuh khawh a si lai\nCOVID-19 kong le COVID-19 raikhamnak siichunhnak lei prokarem kha zumhawktlak le zunglei nih thanhmi pawl hngalh bu in um kha a biapi tuk.\nCOVID-19 khamnak sii pawl kong biahal lengmangmi lehnak pawl cu holh 63 in hmuh khawh a si.\nNanmah holh in COVID-19 kong thawngthanh kha rel.\nHmuh khawhnak pawl\nHmuh khawhnak pawl dih


CHIN RAM AH NLD NIH TEINAK AN HMUH LAI A FIANG CANG – The Chinlung Post\n2020 Election : Chinram ah NLD nih teinak an hmuh lai a fiang cang. Kan Chinram NLD caah thawngpang tha si. CNLD an tanh deuhnak cu Hakha cheukhat le, Matupi cheukhat ,thangtlang cheukhat pawl lawng an si.Mah mee hmun hi Chin Party a thin nih an rak tei tawnnak thiamthiam si ko ii NLD party nih ka zawn an va sungh sual zungah an caah a poi mi cu si leng lo.\nNLD မဟာမိတ် Zomi party nih Tidim le Tonzan bual an co rih lai. Falam zong NLD nih tei lai Mindat, Kanpalet, Paletwat zong NLD nih an tei rih ko lai. Matupi,Hakha,Thantlang A cheu nih hin A hlan lio tein chin party an rak tanh ii Chin Party Pawl an rak ngah pah tawnnak si ko ii a poi mi cu si lem lo. By Van Hre\nRelchih Thawngpang:US President Donald Trump a dirkamhtu le Khrihfa zumtu ttha asimi cu Donald Trump a dirkamh ruangah a nunnak an lak. Hi konghe pehtlaiin Trump a dirkamhtu hna nih hin Joe Biden siseh Hillary Clinton siseh a dirkamhtu hna hi an nunnak an lakmi hna theih ding aum rih lo ti asi. Asinain Donald Trump a dirkamh tu hna cu a nunnak aliammi an um lengmang cang.


Dr. Myah Wut Yi Pasal A Ngeih Khawh In A Darling Thing A Rak Ngeihnak Kong An Phozar Piak Dih - Mizo Journal\nDr. Myah Wut Yi Pasal A Ngeih Khawh In A Darling Thing A Rak Ngeihnak Kong An Phozar Piak Dih\nDr. Myah Wut Yi hi online ah biatak tein cele bantuk in a rak lar hi fireman pa he mawtaw lam an rak i kianh duhlo ruangah tazacuai tiang an rak i timh nak in a rak i thawk. Mah hnu in doctor a rak si zong hi rak hngalh asi. Online cungah live thlah zong a rak hmang taktak.\nA tu i a pasal he thitum ding an rak i timh lio ah timhtuahnak tha taktak an rak ngeih nain covid rai ruangah a tlamling kho tilo i minthuhnak lawngin caan an rak hmang kho.\nPasal a ngei tlawmpal ahcun tuan i darling a rak ngeihmi kong cu Dr. Myah Wut Yi i account le page ah comment nak ah aphun phun in an rak hman. Tuan i a darling pa hi ralkap lei siibawi a rak si ve. A tu ahcun chungkhar he asi ve cang i fa zong a ngei cangmi asi. Mah pa he an rak i duh hi kum thak zong a tling manh lo tiin Myah Wut Yi nihcun achim.\nChungkar ka derh hnu ah hibantuk dohdalnak hi ka uar lo phun tuk asi ve. Mah tluk tiang in nan ngamh ko asi ahcun a leng ah kan i tong hna lai i kan i SHIN hna lai tiah Dr. Myah Wut Yi nihcun a ti ve cang. A tangah video file aum chih.\nBe the first to comment on "Dr. Myah Wut Yi Pasal A Ngeih Khawh In A Darling Thing A Rak Ngeihnak Kong An Phozar Piak Dih"


UN Palai Ms. Yanghee Lee, Nuhrin Covo Kongah Kawlram Chung A Luh Than Kho Men – Chin Modern News\nUN Palai Ms. Yanghee Lee, Nuhrin Covo Kongah Kawlram Chung A Luh Than Kho Men\nPosted By: chinmodernnews January 14, 2019\nKorea rammi, UN palai riantuantu Ms. Yanghee Lee cu Kawlram chung nuhrin covo ngiatthlainak tuah kho than dingin aa zuam cuahmah lio a si.\n2017 kum, Kawlram chung nuhrim covo ngiatthlainak an rak tuak lioah Kawlram cozah nih miphun tanh in rian na tuan tiah an rak puh caah Kawlram chung lut khawhnak nawl cu December (2017) ah an rak phihpiak.\nUN palai a simi Ms. Yanghee Lee cu Kawlram nuhrin covo kongah a hleice ngiatthlainak tuanvo latu palai rian a tuanmi a si.\nTuchun (Jan 14) in Ms Yanghee Lee cu Thailand le Bangladesh ram ah nuhrin covo kong he pehtlai in ngiatthlainak tuah dingah ni 11 rau in a kal.\nThailand ram, Misselee ah Jan 19 tiang a cam hnu ah Bangladesh ram hrambunh Rohyngia ralzam umnak Cox Bazar le Bhashan Char (Rohyngia ralzam umnak ding hmun thar) ah a lan than te lai.\nMs. Yanghee Lee, tutan a khualtlawn dongh Jan 24 ah Bangladesh khualipi a simi Dhaka khuapi um, Ascott Residence hotel ah a khualtlawnnak kong he pehtlai in thawngfianhnak zong an tuah lai.\nMs. Yanghee Lee cu Kawlram cozah he ramchung luh khawhnak nawl a hmuh thannak dingah biaruahnak an ngeih cuahmah lio a si bantukin vawlei cung nuhrin covo dirhmun kongah ramchung mipi hna he biaruahnak zong kan ngei te lai tiah a ti.\nMah batukin UN palai Ms. Yanghee Lee nih a ra laimi March thla chungah tuah dingmi a voi 40nak, vawlei cung pumpi nuhrin covo kong ceihhmainak ah a khualtlawnnak kong he pehtlai in nuhrin covo kongah a hmuhtonmi vialte hna cu chimphunnak a ngei te lai.


SSA: Myanmar Online News A Lih\nSSA: Myanmar Online News A Lih\tThursday, 02 May 2013 07:58\tBiakkharkam\tShan State Progress Party/Shan State Army (SSPP/SSA) nih Myanmar Online News ṭialmi ‘SSA nih Monghshu township um Burmese minung, khua in a ṭhawl hna’ timi kha chirhchan a um lomi sual kawlnak a si tiah lehrulh in, a ti.\nSSA biachimtu Maj. Sai Lai nih SHAN News Agency sinah, “Burmese miphun, khua in an ṭhawl hna timi kha a dik lomi a si. Asinain, dinhdorhnak (exception) pakhat in, Monghsu um dinti laaknak hmun kiang i leitang thilchuak kawl le thingkung hau kan khap. Miphun thlir in khapmi a si lo, Shan an si ah, Burmese an si ah, ahopaoh khap an si. Zeicatiah, hika hmun ah khua a sami laihlum mibu nih an nunpum pawcawmnak hrangah mah hi kokek tuupi hi an tohmi a si i, dinti laak hin dahkaw, cinthlaknak in, an paw an cawm cu” tiah a ti.\nMyanmar Online News nih April 29 ah a ṭial i, “Chaklei Shan State, Monghshu peng, Loi Hsawng Htao kiang khuasa Burmese miphun, hranhram in, ni 7 chungah khua chuatak dingin, dawi an si. Khua an chuahtak lo ahcun, an inn le thilri, mei in duah ding a si” tiah a ṭial.\nSSA commander (ralbawi) pakhat nih, “Lam hlapi in, miphun kip cawh, Burmese tel in, hika hmun ah sui cawhkawl ah an rak ra. Asinain, kokek leitang chuak le thingram hngatchan in, a paw ai cawmmi laihlum mibu nunnak hi an hmaizah awk a si. Laihlum mibu nih an kokek leitang thilchuak le thingram runvenpiak an ka fial bantukin, sui cawhkawl le thingkung hau, ahohmanh kan sianh hna lai lo…Mah hihi Burmese pawl kan huat hna ruangah a si lo i, kan namneh hna zong a si fit lo. Laihlum mibu nunnak hrawk a duhmi minung paoh, kan ral hna lai” tiah a ti.\nFEDERAL RAM AH SER DINGIN KAN IZUAM LAI\nKum 2014 Burma Milurelnak & Tlangmi Identity Issue\nKawl Ralkap Le ABSDF Ralkap An I Kap\nLashio Khua Ah Tlangpar In Tilian A Luangmi A Tlung\n“President Thein Sein Cozah Hmai Ah Kan Khup Kan I Bil Lai Lo” : Kareni Hruaitu\nShan Ram Ah I Kahnak A Faak Chin, Shan Ralkapbu Nih Thein Sein Ca An Kuat\nKaren National Union Nih Kawl Cozah An Zum Kho Lo Thil Khuaruah Har


KAWLRALKAP NIH AN TUAH TAKTAK LAI LO TIAH FIANGTEIN A CHIM – The Chinlung Post\nKAWLRALKAP NIH AN TUAH TAKTAK LAI LO TIAH FIANGTEIN A CHIM\nRalkap pawl nih an tuah taktak lai lo tiah Sihni Kyi Myint nih fiang tein thil sining a langhter. Sihni Kyi Myint nih a timi cu mipi nih ttih hna seh timi an duh ruangah thah ding order an chuahnak hi a si. An i hrocernak sawhsawh khi asi ko. An that taktak hna lai lo. Than Shwe chan zongah minung tampi thah dingin an rak ti hna nain ahohmanh an that hna lo tiah a chim.\nKawlralkap ralhrang hna nih aliamcia caan ah khan ramchung mino tthenkhat hna cu thah dingin order an rak chuah cang hna. Thiding in order an rak chuahnak a ruang bik aa thoknak hrampi cu March ni 29 zanlei ah mino pawl nih ralhrang kawlralkap bawi le ralhrang kawlralkap pakhat an rak velh hna i, ralhrang Thant Sin Htwe a nunnak arak liam. Curuang ah thah dingin order an chuah kha a rak si.\nCun ralhrang pawl nih ramchung minung thah dingin order an chuah hnawhmi hna an tam ngai cang. Sihmanhsehlaw ralhrang kawlralkap hna nih thah ding order an chuahmi minung tampi chungah an tleih khawhmi hna hi minung pakhat hnih te lawng asi i, a dang tampi cu an tlai kho hna lo. Thah dingin order an chuahmi cungah tthenkhat minung tampi cu thinphang ngai in um a si.\nHi konghe pehtlaiin Sini Kyi Myint nih a chimmi cu ralhrang kawlralkap nih hibantukin thil an tuahnak hi mipi nih kan ttih hna seh timi an duh ruangah an i hrocernak sawhsawh khi asi. An that taktak hna lai lo. Than Shwe chan lio zongah minung tampi thih dan an rak pek ko hna. Asinain hohmanh an that hna lo. An i timh bik mi cu mipi nih kan ttih hna sehlaw kan hmai ah kun hna seh ti an duh caah asi tiah a chim.Ralhrang kawlralkap hna nih thih dan an pekmi hna hi zeitik ni le caan ah dah an thah hna lai timi zong pakhat hmanh thanhnak an tuah lo.\nRelchih:Ramchung zongah kawlram caan karlak cozah National Unity Government nih rian an ttuan khawh cang. Atu hi a voihnihnak a si cang. National Unity Government nih a voihnihnak bawmhchanhnak an tuah cang tiah thanhnak an si. Hi bawmhchanhnak an tuahmi cu Nizan ah khan pekchanhnak an tuah i, An pekmi hna hi Karen ralzam hna an si.\nHi konghe pehtlaiin thanhnak an tuah mi cu Nizan April ni 28 ah khan bawmhnak hi kawlram tangka in ting 85 man a si. Cu hna pawl cu ei le caah a harhmi facang, chiti le pe, ngapih, ngattin, Muka tibantuk an si. Muka hi cu umnak hmun saknak caah ti a si. Aliamcia April ni 24 zongah khan kawlram tangka in ting 500 man thilri an rak bawmh cang hna.\nTheihcio bangin Kawlralkap ralhrang hna nih hramhram in uknak an lak hnu ah Karen ralkap KNU pawl le ralhrang kawlralkap hna cu biatak tein tukdohnak an tuah. Curuang ah mipi hna cu khua ah um ngam loin hmunkip kaakip ah an zaam hna. Tthenkhat ralzam hna cu Thailand ramri ah an zam hna i, tthenkhat cu ramdang ah an um hna tiah thawngpang theih a si.\nTutan ah mipi ai awh in thimmi cozah National Unity Government nih bawmhchanhnak an tuahmi hi Youth Church In Moesot le Karen Peace Support Network hna nih ralzam hna an umnak hmun ah an va phawt hna. Naite zongah National Unity Government nih CDM a tuahmi cozah rianttuantu hna zong lahkhah kan pek hna lai tiah an thanh cang.\nCDM a tuahmi cozah rianttuan hna an lahkhah pek dingmi kong cu a tuhi mipi aiawh cozah National Unity Government nih timhtuahnak an ngeih cuah mah lio a si. CDM atuahmi cozah rianttuantu tthenkhat hna cu ramchung ah an um i, tthenkhat hna cu hmunkip kaa kip ah an zam ve hna. Atu hi NUG cozah biatak tein tawlrelnak atuah lio hna asi.\nRIP. TEDIM RALKAP KAHTHAH MI FELIX THANG MUAN LIAN RUAK AN VUI


CNF/A CAMP PAWNG A UMMI KAWLRALKAP NIH AN CHIM CANG – The Chinlung Post\nCNF/A kal umnak lampi a simi Sopum khua ah a ummi ralhrang kawlralkap hna nih nizan an meithal puahnak konghe pehtlaiin tuni ah chim fiannak an tuah. Hi konghe pehtlaiin theihcio bangin Nizan ah Thantlang peng Vanzangtlang a simi Sopum khua ah ralhrang kawlralkap hna nih meithal tam ngai an puah ti thawngpang theih a si.\nHi konghe pehtlaiin anmah ralkap chung lila nih thilsining an langhter cang. Nizan an meithal puahnak konghe pehtlaiin anmah ralhrang kawlralkap Sopum khua ah a ummi nih an chimmi cu kanmah ngeih a si, thinphang ding zeihmanh a um lo tiah khuami sin ah an chim. CNF/A umnak kalnak lam a simi Sopum khua ah nizan suimilam pahra hrawng ah ralhrang hna nih meithal an puah.\nNizan ah ralhrang kawlralkap hna nih meithal an puahmi ruangah khuami cheukhat hna cu thinphang ngaingai in an um hna. Sopum khuami nih nizan an meithal puahnak konghe pehtlaiin ralhrang kawlralkap hna cu biahalnak an tuah hna i, a cunglei langhter bangin kanmah ngeih te asi tiah khuami sin ah cun thawng fiang an chim.\nKhuami sin ah ralhrang kawlralkap pawl Thantlang peng Vanzang Tlang thluan a ummi hna nih meithal an puahnak khua Sopum khuami sin ah an chimmi cu nan thinphang hlah uh. Mipi lei hoih in kan puah mi a si lo, Ramtang lei mipi um lonak lei ah kan puah mi a si i, kan mah ngeih te a si ko tiah an chimh hna i, nan thin phang hlah uh ti zong an chimh chih hna.\nRelchih Tuchun Thawngpang: Mindat ah a Thimi Myanmar Ralkap Pawl Ruakvuinak an Tuah Caah Kahdohnak a Dai. Mindat ah a thimi Myanmar SAC ralkap minung 20 leng ruakvuinak nihin ah an tuah caah kahdohnak caankarlak a dai i, ruakvuinak an tuah dih in kahdohnak a um tthan kho, tiah CDF-Mindat hruaitu pakhat nih a chim. Meng 27 zawn ah a thimi ralkap ruak pawl an thiar hna i nihin ah ruakvuinak an tuah.\nMindat in Kawlrawn lei vung tlaknak Kyauh-Htuh khua ah Mindat lei ah kai ding in ralkap zong an phan tthan i, Mindat lei an rak kai sual ah lampi ah kham i rak doh cio ding in CDF-Mindat nih forhfialnak an tuah. April 24, 26 le 27 ah a cangmi Mindat kahdohnak ah SAC ralkap lei in minung 20 leng an thi, tiah CDF-Mindat nih thawng an thanh. Credit: The Chin Journal


CDF Thantlang le kan unau Mara pa a thi mi kong ah ka ruah ning – Onlinenungak\nCDF Thantlang le kan unau Mara pa a thi mi kong ah ka ruah ning\nCDF – Mara, CDF -Thantlang le Chinram CDF phu vialte kan HEROES le HEROINE taktak an si dih. Kan unau Mara pa a thih mi kong ah tuanvo an lak i an kherhlai cuahmah ti thawng kan theih. Kan i lawm tuk.\nPalh sualnak a um mi zong raltha tein kan palh ko tiah an kan ti piak ko lai ka zumh. Aruang – vawilei cungah ral tei lawng khi pa raltha ah ruah le hmuh an si lo. Ram hruaitu le uktu hna nih palhnak an tuah tikah “Kan palh ko” an ti mi biafang tawi te nih khin miphun a dam ter tu bik an rak si tawn. Cun, mi raltha taktak an si tiah vawilei pi nih auh thai an si beh.\nCu vialte cu CDF – Thantlang nih cun kal tak in ralhrang mithat lainawn ralkap hmanh a do ngamtu kan pa raltha le nu raltha nan sinak kha nan langhter lai ding cu 100% zumhnak ka ngei.\nMara communities lei kam zong nih CDF – Thantlang nih Mara miphun cungah zomhteih le thlanglamhnak an ngei caah an thah ti mi lungput le ruahnak hi nan ngei lo ding mi a biapi tuk. Mara pa a si caah an thah mi a si hrimhrim lo. Mara a si caah an thah tiin ruahnak nan i lak palh sual lo ding zong kan in nawl duh ko hna. Revolution caan lio ahcun miphun tampi nih an ton ko. Kachin siseh- Karen siseh an ton ve ko. A cang sual theo mi a si ko.\nMiphun ah unau kan si. Aho forhnak le fialnak thawng hmanh in unau kan sinak kha i hnursuang hlah seh! Nan ngeihchiahnak ah kan ngei chia ve. Kan i tuar pi hna. Kan lung a nuam hrim ve lo.Miphun hmete kan si hi pakhat cio i philh bak hna hlah uh sih.Sang Hre


Kalaymyo Chungah Kahdohnak A Chuak, Saih Tuai Monghtu, Pakhat Cu, A Nunnak A Liam. – Chintanbo\nKalaymyo Chungah Kahdohnak A Chuak, Saih Tuai Monghtu, Pakhat Cu, A Nunnak A Liam.\nKalaymyo, sang, bogyoke lampi pawngah Chian Myih Aung Si sangah a ummi Saih Tuai monghtu U Ngyin Htun cu meithal hliamhma he a nunnak a liammi cu tuzing April 7 ah an hmu.\nTuzing sml 7:00 hrawngah Kalay University leikap ah kahdohnak a chuak i, Khuapi chung leikap ah a kalmi SAC ralhrang ralkap motor cu PDF nih an kah hna caah meithal puah thawng kan theih tiah an chim.\nMeithal puah thawng a daih hnuin Saih Tuai monghtupa cu ti luannak ah meithal hliam he a ruak an hmu.A ruak cu Tahan ZYA zatlang bawmnak petu phu nih an char i, amah umnak inn ah an kalpi.\nCu kahdohnak ahcun SAC ralhrang ralkap pakhat hliam a tuar i, sizung ah an kalpi tiah theih a si.Crd: The federal times.\nThawng dang, Mitcaw a si nain mitcawtnak nih Pathian hmuhnak a dawn lo, a mitcawt bu in fiangte in Pathian a hmuh khawh. Minung sinak tuak ahcun Pathian biachalh in biahal ding hmanh khi a si. A nunnak thlalangawngpi ai khar.\nvawlei hi anih ca ah cun muihnak in a khat peng. Chunzan ai dang ti lo, vawlei dawhnak niceu a ca ah a tlang lo ti awk khi a si. Phun dang in kan chim ahcun, vawlei nuamhnak a tep kho ve lo i nun chan ngei lo a si. A ca ah vawlei nun hi nun phurrit a si.\nA mit a cawt tik ah vawlei nun hi nun sullam ngei lo a si kan si hnga. Sinain a mitcawt kha Pathian mithmai fiangte in a hmuh khawhnak a si lehlam ca ah zumhtlak tein a thih tiang Pathian rian a ttuan. Vawlei dawhnak, niceu dawh a hmu kho lo.\nnain a dawtmi Pathian cu fiangte in a hmuh khawh. Cucu vawlei ka nunchan a si ko a ti caah mi tlamtling lo ah an ruah mi pa kha ai lawm bik mi a si.\nWilliam W. Walford hi Thlacamnak caan lawmhnak a si” timi hla a phuahtu a si. Mitcaw a si nain a mitcawtnak nih Pathian hmuh a phen lo. A mitcawt bu in Pathian rian a ttuan i min ngei pakhat a si. A mitcawt tik ah mi pakhat nih.\nBaibal relpiak in hnatheihnak in Baibal cacaang vialte tlawttlau lo tein ai cinken kho dih mi pa a si. Mi nih cun a mitcawt ruangah pumtlamtling lo a sinak zoh in nihsawh tampi a tong ko nain, ka ca ah Pathian nih zei paoh hi a ttha in a khan ko timi.\nlungput a ngei i hawi ttha bik ah ai tlaihmi Pathian kha a sinak vialte a chimhruah peng. Thlacam hi a tirawl thaw bik a si i cu thlacam nun thawtnam a tehmi nun in a luang mi Pathian thangtthatnak hla Thlacamnak caan lawmhnak a si ti mi a phuahnak hi a si.\nZumtu nun tahnak fung pakhat hi thlacam nun a si. Martin Luther bang nih cun, “Thlacam a hmang lo mi cu Pathian thluachuah zei a rello mi an si caah zumtu taktak ti kawh awk an tlak lo,” a ti phah. Thlacam hi phun tampi a va um phum ko hnga.\nsinain kan thlacamnak hmun ai khat dih, cucu a nung Pathian sin a si. A tawinak in chim ahcun, Pathian kan chawnh a si. Cucaah Thlacam nun a ngei lo mi, thlacam a hmang lo mi cu Pathian zei rello a si tiah, Luther nih a tinak zong khi.\nKhrihfa ka si ti ttung i biakmi Pathian a chawn bal lo mi cu Khrihfa a si lomi he an i dannak a um lo a ti duhnak pakhat a si kan ti khawh.\nThlacam cu kan thaw kan i chuahnak, kan thilrit kan i tthumhnak le kan ilawmhnak a si tikah, puicimhak kan ton ah siseh, zawtfah kan ton ah siseh, ngaihchiat kan ton ah siseh.\nlungretheihnak kan ngeih tikah siseh, herhbaunak in kan um tikah siseh, lunglawmhnak kan in kan khah caan ah siseh, kan i ngatchannak a si mi Pathian sin ah hei phuan le langhter khi a si. William Walford zong hi ai lawmhnak siseh, a duhherh.\nchambaunak siseh, a lungretheihnak le ngaichiatnak vialte hna hi Pathian sin chanh lawnglawng hi hnangamnak a si ko timi zumhnak he thla a cam zungzalnak hi a si. Cucu thlacam nun ngeih kan timi cu a si. Thlacam nun ngeih cu, zei thil kan ton mi kip ah.\nPathian chawnh khawh peng khi a si. Kan mit a cawt bu in, puicimh kan ton bu in, zawtfah kan ton bu in, ngaihchiat kan huah bu in, Pathian kan lawmh khawh peng le Amah sin ah kan thaw kan i chuah khawh peng khi a si.\nMi tampi cu, harnak chung kan um caan lawngah thlacam a hngal mi kan tampi; keimah pumpak zong hi ka si ve. Hihi zumtu nun taktak, thlacam nun a ngei mi taktak nun a si lo. Zei tik caan paoh ah, khoika hmun paoh ah, Pathian he i chawnh khawh peng kha thlacam nun ngeih cu a si.\nKannih, zeitluk in dah Pathian he naihniam in kan um Zeitluk in dah Pathian hi kan pehtlaih i kan chawnhbiak tawn cio.\nThawngtha Taktak Si,SAC Ralkap Le CDF Matupi Kahdohnak Ah SAC Ralkapm Lei In Ming Pa 5 Hna Cu An.


THM Nih Sizung Ummi Mizaw, Sibawi Le Nurse Pawl Christmas Laksawng An Pek Hna – The Cherry Par\nTHM Nih Sizung Ummi Mizaw, Sibawi Le Nurse Pawl Christmas Laksawng An Pek Hna\nThantlang Healthcare Ministry nih thantlang Sizung um mi Mizaw hna le Thantlang Siibawi le Nurse pawl X’mas Laksawng peknak kan ngei hna. Thantlang Healthcare Ministry a dirhtu le a ngeitu Cu CEBCindy (USA) Khrihfabu an si. A herhning in a tawlrel pi tu hna Cu JMBC( thantlang) Khrihfabu an si. Thantlang Healthcare Ministry nih Sizung Mizaw hna caah siseh, thantlang Sizung pi caah siseh, kan sikhawhtawk in an dirhmun, an harsatnak kan hrawmpi hna i, a herhning in bawmhnak zong kan ngei lengmang. To God be the glory”.\nThantlang Healthcare Ministry (THM) tuanvo a la tu le a tawlrel tu JMBC Khrihfabu Pastor te nih thantlang Sizung ah Mizaw Thlacaam piak nak le Calsome bawmkhat cio pek nak an ngei. Thantlang healthcare Ministry a dirhtu le a ngeitu, sponsor atuahtu cu CEBC-INDY (USA) Khrihfabu an si i, tuanvo ala tu le a tawl rel tu Cu JMBC (thantlang) Khrihfabu an si.\nTHM Caah Pekchanh Khawh a si. Thantlang healthcare minister Cu May 1, 2018, in thokmi Ministry a si. Hi riantuannak a thoktu le a ngeitu Cu CEBCindy (USA) Khrihfabu an si i tuanvo a la tu le a tawlrel tu cu JMBC (Thantlang) Khrihfabu an si. Hi riantuannak nih ai tinhmi cu Sizung ah Lungrethei in a um mi hna,bawmhchanh a hau mi, a li a lengmi, a zawfak mi hna zohkhenh le bawmh hau in a um mi, titsa in a damlo mi hna nih Jesus khrih cu taksa, thinlung, thlarau damtertu le bawm chantu tha a sinak kha an nunnak in an tin co khawh ve nak hnga le zungzal nunnak tiang a kan pe khotu a si ti mi an theihkhawh nak hnga le Pathian sunparnak a langh khawhnak hnga caah tinhmi le tuanmi a si.\nTuhi thantlang sizung hmunhma ah Chapel sak cuahmah a si. An tluan ahcun 2021 feb. ah cun an lim khawh te lai. A dihbak in hmancolh ding mi a si.Hi Chapel hi Sizung mizaw hna caah siseh, thantlang Sizung riantuantu Le thantlang khuachung Le thantlang peng pumpi nih a herh ning in, Kan hman khawh cio ding mi le Mizapi kan ta cio a si. Hi Chapel Cu CEBCindy USA nih sing 1000 dih in an sak mi a si. Sihmanhsehlaw Chapel chungah Chiahding mi thilri pawl hi tampi a herh rih. Cucaah Pumpak in Siseh, A bu in Siseh, Khrihfabu min in Siseh, thilri min kan langhter mi hna hi pekchanh khawh a si.\n1. Thantlang peng khua—88 a um. (A) le (B) in a um mi khuapawl khuakhat ah chiah in rel asi. 2. Thantlang cozah siizung hi ihkhun 50 a si. 3. Doctor te hi cozah nih minung Pa (9) pek ding in an ti, asinain tutiang cu minung 4 lawng pek rih asi. Minung chap an si than te lai. 4. Ihkhun hi 200 tiang in chap than asi lai tiah zumh asi. Chap asi te tik ah cun, specialist zong tamdeuh chap asi te lai tiah zumh asi. 5. Buaktlak in thlakhat ah mizaw. OPD-(ai piah mi) -600/ hrawng an si. Admit(Sizung it mi) 100/ hrawng an si.\nHi Thantlang siizung hi Thantlang peng caah cun, kan tohmi le kan fuhmi sizung pakhat asi.Cucaah hi Thantlang peng khuasa mi miphun vialte hna caah le Pathian sunparnak caah tiin…( THANTLANG HEALTHCARE MINISTRY-THM) timi ministry cu Chin Evangelical Baptist Church, Indianapolis khrihfabu nih adirh mi le atuanmi ministry asi. THM ah hin Johnson Memorial Baptist Church, Thantlang he partnership in tawlrel cuahmah asi. THM nih atimh mi cu; Pathian sunparnak caah. Taksa, thinlung, thlarau thanchonak caah. Miphun thleidannak, biaknak thleidannak um lo tein i ruang tein zohkhenh ding.\n1. Siizung ah siizung pastor ( Chaplain) fulltime riantuantu chiah asi cang. Saya Thawng Tha Hmung asi. Nikhat ah voihnih peng in siizung ah visitation atuah. Thlacam piaknak, bible relpiak ak, pumhnak, counselling tuahnak, phaisa in harsa i bawmhnak tiin phunphun in cawlcanghnak angei kho. 2. Chaw le va in thlakhat ah minung 20-30 renglo tiang chaw le va in aherh deuh tiah ruahmi hna bawmhnak kan pek hna. Azat cu chimtlak lo te khi asi ko rih. Hmailei ah tam chinchin in kan tuankhawhnak hnga thla kan cam cuahmah. Ramchung ramleng i bawm in kut kan samh cio ding zong in kan in sawm hna.\n3. Chapel Hall : Ting 1000 reng lo in, chapel hall dot-2 sak in sak cuahmah asi. April 2021 ah cun kan lim lai. Hi hall hi mizaw hna pumhnak ,ruak i suannak, Meeting , zeidang herh nak ah itonnak le cawlcanghnak, zungkainak, counselling center tuahnak caah asi. Mikip ,organization kip nih herhnak poah ah hman ding. Hi cozah siizung ah thlacamnak , chaw le va, thinlung ruahnak dihlak chuah in rian tuanti hna usih. By, Pastor John Za Thleng, Indianapolis, USA.\n← Suimilam 1:30 Cheu Chungah Minung 135 Bak An Tlaih Hna\nSailo Nu Thong Thluai: Christmas Le Nu, A Tha Kho Taktak Ee →


Mai Hlaw Sung The Chin Celebrity - The Chin Celebrities\nMai Hlaw Sung The Chin Celebrity\nJuly 12, 2020 hleicung@gmail.com Chin 0\nThe chin celebrities Mai Hlaw Sung singer dirhmun in chin miphun acawisangtu asi ve. Chin state hakha ah aum mi asi achauh nak thla hi November thla asi a kum le ni cu kan tial chit lai lo an chuah nak thla lawng kan tial piak hna lai. Mai Hlaw Sung hi Pathian hla asak ahcun a biatak ngai ngai mi asi a aw zong atha ngai a nuam taktak mi asi.\nChin Miphun nih kan vun theih taktak nak hi 2010 acunglei ahhin biatak tein kan vun theih hi asi. The chin celebrity pakhat dirhmun a vun chuah nak a hla cu “lai Lungraw” tihmi hla ahkhan mipi nih kan vun theih hgna taktak cu asi. Mah hlan zong ahkhan hla tampi a ra sak mi asi cang ko.\nThe chin celebrity pakhat dirhmun in an vun dir kho ahcun miphun acawisangtu an si cang. Chin Miphun a cawisangtu asi ve caah Chin miphun nih zong cawisang ve hna usih. Kanmah mipi nih kan celebrities pawl thazang kan pek kho mi cu an page kha like le share tuah piak kan philh lo ding asi cun video asi ahcun subscribe kan tuah piak hi thazang ka pek kho mi te asi.\nAtu hi cu va a ngeih cang caah hla zong tampi a sak kho ti lo nain chin celebrity pakhat asi ve caah thazang pek peng ko usih. Va ngeih hnu zongah hla aa chuah kho than thiam ko caah chin miphun nih thazang kan pek lengmang ko hna lai. Cun hla zong aa chuah than khawh nak ding caah thazang pek nak zong ngeih kho peng hna usih.\nSalai Le Mai Tlukruannak Caah Chin Celebrities\nEsther Dawt Chin Sung MRTV Nih Hlasak An Sawm


Halkha Khuahlun Pu Thawng Ir Cu Laimi Pa 3 Nih Mawṭaw In An Rial I An Zaam Tak – Chin World News Evening\nHalkha Khuahlun Pu Thawng Ir Cu Laimi Pa 3 Nih Mawṭaw In An Rial I An Zaam Tak\nAugust 16, 2020 August 16, 2020 Salai Van Chin News\nHniang 15 ah zaanlei sumilam 6:30Pm hrawngah Halkha khuahlun Pu Thawng Ir cu amah inn pawngah Mawṭaw aitapmi i cu hna nih bawmh an hal i a bawmhnak hna ah mawṭaw nih a rial i a bawmhmi mawṭaw mawngtu pawl nih an zaam tak tiah kan theih. Cu Thawng Ir cu Halkhua hlun a si a i amah hi kum 63 a si tiah kan theih fawn.\nTutan ah a cangmi kong he pehtlai in amah Pu Thawng Ir nih The Hakha Post sinah a tanglei bantukin a chim. Pu Thawng Ir nih a chimmi cu,“Nizaan thil ka tonmi hi ka hmaika i mawttaw aitapmi ko mi ka bawm uh tiah an ti ko mi bawmh lo cu ka nunnak hrimhrim nih a duh bal lomi a si.\nCucaah tlawmngai, teimak emem in ka von bawmh tikah kan til le kan til khawh lo tikah a mawttaw hi a silpaleng pi in a um tikah Don ka naupa nih thilfung rak la ulaw a vawlei hi ka chunh lai i a mawṭaw ke a tla ko lai a ti. Asinain mawttaw mawngtu (a bawmhtu) pakhat nih a hau lo, hnulei kirter (nohsoah) law a ke cu a tla ko lai tiah a ti i a tla taktak ko.\nBialo si ne lai hi teh ka ti i mawṭaw lam in aihlatnak pe 20/30 hrawng a si lai lam sil leiah mi inn tual ah ka zaam. Mawṭaw lam leiah tawlh ti loin le hnu zong tawlh ti loin keimah leiah a von kuaih ter i mawṭaw lam a awrmi zong si lomi, lankuai awr (lampi te) ah ka tla. Mawṭaw mawngtu hi minung pathum an si i an mawttaw cu a raangmi a si.\n“Ka fale nih an ka zuanhnawh i, mawttaw mawngtu pa zong nih a von ka bih ve. Asinain a mawttaw thil a char i mawttaw cungah a kai sizung leiah an ka kalpi rua lai ka ti i lo diam an ka zaam taak. Mawṭaw mawngtu pakhat hi kum 20 cung cu a si cang lai. A dang pahnih hi cu kum 20 hrawngah an si lai ,” tiah Pu Thawng Ir nih a chim.\nPu Thawng Ir cu sizung ah kalpi a si i tuni ah sizung in a chuak cang tiah kan theih. A tawi fiannak in kan langhtermi a si caah a chimmi kan rak langhter dih lo. Video kan chiah chih i video ah tlamtling tein ngaih khawh a si. Charhchan: The Hakha Post VIDEO\nBy Salai Lungthli Tum|CNLD party nih Pu Reubin report an tuah caah an buai ngai|Pu Reubin(Zokhua) hi CNLD a chuah tak i Pu Lal Maung Cung hruaimi CNP party in thimnak luh aa tim, nain CNLD nih chuahnak ca an pek duh lo. A hal lengmang hna nain an pek duh lo caah party chuahnak ca tel loin Election Commission zung ah form a ap.\nTuni kha candidate pawl fehternak biahal a si. CNLD phu nih Pu Reubin cu ‘party in chuahnak nawl kan pekmi a si lo, MP aa cuh kho lo’ tiah commission zung ah report an tuah. Tutiang ah cun commission nih biachahnak an tuah rih lo, Pu Reubin cu lungrawk ko.\n‘CNLD party ka chuah tak tiah ca ka chiah i an cohlannak ca pek ding ah ka hal lengmang ko hna, an ka pek duh lo. Atu ah anmah lila nih party chuahnak ca a ngei lo tiah an ka report than cu a poi taktak’ tiah Pu Reubin nih a chim.\nCNLD an lungput hi khuaruahhar ngai cu a si ko. Report an duh ruang ah chuahnak ca an pek duh lo kha a si. Kawl bawi uknak kan doh an ti nain anmah lehlam hi Kawl bawi biachahnak aa bochan bikmi an si.\nPasal taktak le vakok lungput a ngeimi nih cun a thurhnawmmi tuahsernak in tei i tim ding a si lo, mipi vote in tei i tim ding a si. Report tuah in midang thlak timh cu ralchia sanghrang lungput a si, nan party logo i vakok kha phoih than ulaw zoh nan i dawh deuh hnga.\nSalai Lungthli Tum|CNLD party nih Pu Reubin report an tuah caah an buai ngai\nZualko: Pu Kep Lian Nih Zuri Cycle Pahnak In Mual A Kan Liam Taak


SAC Nih Timhtuahnak A Ngei - News and Media\nChin ramkulh chung kahdoh a tamnak hmunhma pawl telh in peng tam deuh ah 2022-2023 cacawn kum caah sianginn pawl cu June 1 ah on khawh ṭhan ding in SAC nih timhtuahnak a ngei tiah theih a si. Kahdoh a tamnak Mindat peng chung zongah SAC nih High School awn ṭhan ding in timhtuahnak a ngeihmi hi mipi pawl khamnak caah hman a duh i a si lai tiah CDF-Mindat Brigadier General U Thang Chum Phe nih Chin World ah a chim.\nZeizong vialte hi ningkhel te a si cang timi kha langhter a duh, a taktak ahcun kahdoh a fah lioah khuapi chung ah zeitik caan poah kahdohnak a chuak khomi a si. Sianginn hna awn ṭhan in khamnak caah an hman duh i a si lai tiah ka ruah. SAC kuttang ahcun, sal fimcawnnak a si tiah an fale sianginn a ap duh lomi an um bantuk in cheukhat nupa nih an fale sianginn kaiter a duh cangmi zong an um tiah theih a si.\nHakha khuami pakhat nih” Atu bantuk ramkhel a ṭhat lo lioah pakhat le pakhat kan harnak aa lo cio lo. Cheukhat hna ralzaam dirhmun in an um lioah sianginn awn ding a si rih lo, fa ka ngei ko nain ka kaiter hna lai lo” tiah Chin World ah a chim. Mindat peng mipi uknak phu hna nih a luancia kum in khuate kip ah fimcawnnak an thok cang tiah theih a si.\nCDF-Mindat Brigadier General U Thang Chum Phe nih “SAC he cun zeihmanh ṭanṭi in rianṭuan a si lai lo, mipi zong zeitik hmanh ah SAC he an i fonh lai lo, SAC rualchan cingla lawng an kai lai” tiah a ruahdamh. SAC Ministry of Education zong nih a raa laimi 2022-2023 cacawm kum caah sianginn apnak cu May 26 in June 1 tiang riikhiahnak a tuah i sianginn ap tikah tangka lak lo ding, sianginn hman tein an kai khawhnak hnga nu le pa he rianṭuanṭi ding in a rak langhter. Chin ramkulh peng cheukhat, mipi hriamtlai phu nih an tlaihnak hmunhma hna cun nikum in fimcawnnak an thok cang tiah theih a si. Credit – TCLP


InnpiRamdang ThawngpangUN Security Council Nih Tukdohnak Ngol Dingin Myanmar An Hal\nSeptember 14, 2017 Salai Robert Ngun Sang Ramdang Thawngpang 0\nUN Secretary-General Antonio Guterres le UN Security Council nih Cawn Nithumni ahkhan Rohingya muslim pawl ralchan in tukdohnak ngol cang dingin Myanmar cozah sinah halnak an tuah.\nRakhine ramkulh chung thil sining zoh tikah Myanmar cozah nih miphun cihmihnak an tuah bak a si ko timi a lang, Bangladesh ah Rohingya 400,000 hrawng an zaam cang tiah Guterres nih a chim.\n“Rohingya milu 1.1 million chungah then thum-khen khat cu Myanmar in an chuak cang, miphun cihmihnak an tuah a si ti lengin adang hman awk biafang a um ti maw?”.\n“Ram chungin a zaam cangmi hna vialte kir thannak nawl an hmuhnak hnga, phung zulhnak a umnak hnga, tukdohnak a dih nakhnga le ralkap cawlcanghnak ngol a si nakhnga Myanmar cozah sinah ka nawl ko hna”, tiah Guterres nih a chim.\nAtu bantukin Myanmar ralkap nih August 25 i Rohingya tapung pawl tukdohnak tuahmi kong ah lehhruhnak an tuah tikah vawlei pumpi hmaiah Daw Aung San Suu Kyi caah thil har ngai a hung si.\nRohingya ralzaam pawl chim ning ahcun Myanmar in Rohingya pawl dawithawlnak an tuah ti a si i Myanmar cozah chimnak ah cun ‘ralhrang’ tukdohnak tuahmi a si ti a si ve.\nBritain le Sweden nih Rohingya pawl buaibainak ruangah Myanmar kong ceih dingin an chuahpi caah Cawn Nithumni, nizaan ahkhan Myanmar kong cu UN Security Council ah ceih a si i Myanmar cu mawhchiat ngai a si.\nUN Security Council nih cun Myanmar, Rakhine ramkulh chung buaibainak kong ah Myanmar cozah nih a rannak in tukdohnak a ngol dingin le rammi hna runvennak le ralzaam kong hi tha tein riantuannak a ngeih than ding hi a herh tiah thanhnak an tuah.\n“Rongingya kong hi ngaihchia tuk hringhran a si, bawmhchan herh taktak khi an si. Tampi an thi cuahmah i faak tuk in harnak an tuar, hi hi kan kham/doh a herh”, tiah Guterres nih a chim.\nCun, Malala Yousafzai le Muhammad Yunus telh in Noble Peace laksawng hmutu 12 hrawng nih UN Security Council ah Rohingya muslim pawl tukdohnak/dawithawlnak dihdonghter dingin a herhmi thil tuah dingah cakuat an tial.


Khuasik thla a rak phan caah US state cheukhat covid-19 hri kai thar, Positive new cases an karh. – Thechinlungnews\nKhuasik thla a rak phan caah US state cheukhat covid-19 hri kai thar, Positive new cases an karh.\nUS states 9 ah Covid-19 rai a zawmi an karh, aliam cia ni 7 tuni tiang ahhin mi zaw a thar in an karh tiah USA Today nih Report a pek, a bik in US nitlak lei a um mi hi a positive thar mi an tam, khuasik thla asi cang caah hi coronavirus hi a karh a fawi deuh i, mask hman daithlang loding in ralrinnak a pek hna.\n“Reuters analysis” Thawng hlatu hna nih a langter ning ahcun Tuzarh nilini ahkhan state pa 9 ah cases thar an karh ngai i, cu hna state cu Kentucky, Minnesota Montana le Wisconsin, Kansas Nebraska, New Hampshire, South Dakota le Wyoming hna an si ram pumpi in cun new cases hri kai thar hi minung 49,000 an si tiah USA today nih alangter.\n“Health experts” Sibawi le hlathlaitu hna nih an chim mi cu thal caan nakin khuasik caan hi covid-19 a karh a fawi deuh, US state zong ah a kik deuhnak state cu case thar an tam deuh nak a si , khuasik caan ahhin hi virus hi taksa pum lei ah a luh a fawi deuh tiah mipi cu ralrinnak pek an si.\nBe the first to comment on "Khuasik thla a rak phan caah US state cheukhat covid-19 hri kai thar, Positive new cases an karh."


Russian general: UKraine ram thlanglei lak dih kan i tim - TIMES OF CHIN NEWS\nRussian general: UKraine ram thlanglei lak dih kan i tim\nPosted By: thawngthawng April 23, 2022\nUKraine ram thlanglei le nichuah lei pohpoh lak dih kan i tim tiah Russia general nih April 22 ni ah a chim. Russia nih Ukraine khualipi Kyiv lak ai timh mi cu a tlamtling kho lo. Cucaah tu bantuk in Ukraine nichuah lei le thlanglei Donbas hrawng vialte lak dih kan i tim tiah an langhter. Ukraine nawl ngeitu hna nih cun Russia nih hin lak duh mi ramri taktak a ngei lo tiah an ti ve. Crd: TCD\nThawngpangdang……… Nizaan April 22, zaan suimilam 10:00 hrawngah Sagaing ramtthen Wantu peng Seinlae khuapawng ah umhmun khuarmi SAC ralkap hna cu tualchung hriamtlai phu hna nih bomb an puahhnawh hna caah SAC ralkap 15 an thi, cu a thimi hna ruak cu tlanglawng lam pawngah an i phah dih tiah Wantu dohthlengtu phu sin in theih a si. Nihin April 23, deilei suimilam 1:00 hrawngah Tanintharry ramtthen,\nMeik in a chuakmi SAC ralkap motor 12 cu Palaw PDF ( PPDF) le ttangrual hna nih bomb an puahhnawh hna caah SAC ralkap 10 nak tlawmlo an thi, an motor 2 zong a kang ina rawk dih tiah PPDF nih an thanh. Thawai lei ah a kalmi SAC ralkap motor 12 cu Palaw peng Kadae khua le Pawatkung khua kar ah a voikhatnak bomb puahhnawh an tong,\ncun Khamawngtaw khuapawng ah bomb puahhnawh an tong than cu hnu deilei suimilam 1:45 hrawngtiang kaphnihkar kahdohnak a chuak tiah theih a si. SAC ralkap motor ruun 12 cu puahhnawh in kahdoh an ton hnu ah Thawai lei ah motor 4 lawng an lan kho tiah theih a si, cu kahdohnak ah cun tualchung hriamtlai phu lei hliamtuar an umlo tiah PPDF nih an chim. Crd: The Chin Post


Lim Pi Hman Thlak Pi A Timh, Cawn Tlawmpal A Hun Rauh Ahkhin/Video - THANGLAWI\nJune 18, 2018 June 18, 2018 Lyly Par 0 Comments World\nThingram zohkhenhnak lei zung rianttuanmi bawi pakhat nih harsa ngaiin an va khamhmi lim pi cu hman thlak pi a timh nain lim pi nihcun ngerh tu a hun timh. Thingram zohkhenhnak lei zung rianttuanmi bawi Sanjoy Dutta hruainak in India ram nitlaklei Bengal, Jalpaiguri peng tupi chungah meter 10(pe 32 hrawng) tluk a sau mi lim pi pakhat cu an va khamh.\nCu lim pi cu an tlaih khawh hnuah Mr Sanjoy Dutta nih hman i thlak pi dingin a liang cung ah a hun chiah i cu lioah mipi nih hmanthlak cio dingin an hun zoh dih. Asinain lim pi nihcun caan rau lo teah a hngawng a hun ngerh i reh that a hun timh colh. Hiti lim nih ngerh a hun timh taktak ahcun Mr Sanjoy cu thinphang thlalau khin a um ve ko.\nCu hnuah a pawng ummi pawl nihcun an hun bawmh i a hngawg in ngerh a timtu lim pi cu a mei lei in mi pakhat nih a hun tlaih piak ve. Hiti limpi a hngawng an chiah lio ahhin Mr Sanjoy cu mipi nih mi ralttha pa tiin an au hnawh len. A hngawng ngerh that a timh zong ahhin “thlah ko uh zei a cang lai lo” tiah a bawmtu pawl cu Mr Sanjoy nih a ti len rih hna. Cu hnuah lim pi cu tupi a chah nak lei deuh ah an va thlah tthan tiah theih a si.\n← A Ttap Mi A Fan Pate Va Kuh Awkah Bus Cungin A Ttum Ttha\nAmah Ruakvui Ni Ah A Rak Chuaklang →\nZÛ VANGIN MI ZAWNG ZAWNG HMUHAH MI Â/ NAUPANG CHHIA ANGIN ( VIDEO )


Siannak Lungthin | Radio Veritas Asia\nMah zawn ruahlo in midang va bawmh le dawt ruangah zeitluk in dah lawmh a si ti hi kan hngalh cio mi a si. A dik mi dawtnak cu zeitik hmanh ah mah zawn aa ruat bal lo, siannak lungthin a ngei. Hi kong he pehtlai in nihin kan theih mi thawngtha bia ah kan Bawipa Jesuh Khrih nih biakinn pawngah dir in cheu hra cheu khat a petu hna a zoh hna i a hnu zul tu hna sin ah fiang tein a cawnpiak hna.\nBawipa nih mirum pawl pekchanh mi kha thangthat lo in nuhmei nu pek mi phaisa sen pahnihte a thlak mi kha a thangthat. Bawipa cawnpiak duh mi cu a fiang ko. “Dawtnak cu sui le ngun nak in a man a sung deuh” ti mi a langhter duh caah a si.\nCheu hra cheu khat pekchanhnak kan ti mi ah hin kan lungthin tak te in pekchanh dingin Bawipa nih a kan duh piak. Siannak um tuk lo in pek mi chawva cu zeitluk in tam hmanh sehlaw a man a um lo. Siannak lungthin he pek mi chawva cu zeitluk in tlawm hmanh sehlaw a man a sunglawi zungzal.\nPathian sin kan pekchanh tikah a zoh mi cu a tlawm le a tam si lo in a pe tu lungthin kha a bia pi tinak a si. Nuhmei nu nih hin a ngeihchunh phaisa tlawm te hi a mah caah aa chiah khawh mi a si ko. Sihmahsehlaw, mah zawn ruah lo in a ngeihchunh chawva a dih lak in Pathian sin a pek tik ah Pathian nih a thangthat. Pathian nih thangthat kan si cio a si ah cun zeitluk in dah thluachuak mi kan si cio hna hnga ti hi ruat cio hna u sih.\nKan Bawinu Mary zong Pathian nih a vancung mi hmangin a thangthat ve: “Pathian nih nangmah cu vel an ngeih”(Lk 1:30); Elizabeth zong nih Pathian Thiang Thlarau in a chim mi cu: “Nangmah cu nu vialte lakah thluachuak bik nu na si”(Lk 1:42) tiin a ti ve. Zeicah kan ti a si ah cun Bawinu Mary zong nih a zeizong vialte kha Pathian sin ah a pekchanh caah a si.


Pathian nih:Trump cu innrang pi ah a thut tar riko lai’Khrifa ram a kautar lai’A ruang. – Lai Lungrawn Post\nDecember 31, 2020 December 31, 2020 admin World News\nA chuak laimi nausem dihlak , nanmah an dirkamh tu dingah Pathian nih Donald J. Trump cu inn rangpiah a thutter rih ko lai.A chuak laimi mifim tampi le mithawng ramdawtu le Pathian riantuantu dingmi khrihfa ram akauh tertu dingmi , nu pawchung ai sem laimi pawl, nan ralpa sehtan nih hrawh an duh hna nain nanpa caanah Pathian nih innrangpi ah Trump a thutter rih ko lai.\nVulei killi kanphaknak zong hi a ho thawnghmanh an si lo, Pathian khuakhan piakmi le planing tein a kal ummi kan si dih.Cawnnak nih mi a sersiam lo, thiamnak nih mi a remh kholo, Pathian longlong hi kan zeizong zeizong sertu a si. A cawnglomi zong an thiamtuk thiamthiam . A nungmi kan dihlak, Pathiang thawng in a nungmi kan si dih, kanthaw kan chuahmi tiang ngeitu Pathiana si.\nRelchap ko:Laimi tampi nih ca ka ttialmi kongah, le ka zumhnak le ka pommi kongah hehtiah nan ka doh i nan ka soisel len. Hnahnawhnak a phun2 nan ka pek. Cheukhat hoi hna cu facebook friend zong kan silo nan hehtiah comment in nan ka ti len. Minung cu ruahnak, zumhnak le pommi le ttanhmi cu neih phung cio a si ko nan cheukhat cu a herh lo tiang in nan luantuk. Nan chimmi le nan ruahnak pawl le laktlak lo lawngte an si. Mah hna pawl hi kan zoh tik hna ah hmailei nan lamthluan ah a tthangcho lo ding, hawi bang lo ding, mi hlawhtling lo ding, Khrihfa ttha zong si lem lo ding, Pathian thluachuah hmu lem lo ding, hruhnak lam a zul deuh ding, le bochan awktlak lo ding pawl deuh nan si. Nan zate cun kan ti ve bak hna lo. Nan cheuli ah cheuthum cu nan si. Nan nak in a zeilei poah tamdeuh ka thiam i tamdeuh tuk ka theih. Bible lei zongah siseh vawlei lei zongah siseh nan nak in tamtuk ka thiam i ka theih deuh.\nBible zong kum 12 nawn ka kai cang i boih zong pathum ka la cang. Atak te cun nanmah tuk nih fawh ruahnak na ka hal deuh ding tuk a si lehlam cu. Voi tampi cu nanmah catang zong nei huaha lo, tangli tangnga zong awng lomi hna nih ruahnak hna na ka cheuh ve, zeitluk in dah nan sining a niam le nan theihmi a tlawm ti cu mah khan a fiang colh ko. Ka ttialmi le ka zumhmi le ka pom ning in kal ve u law, zum ve u law nan fim deuh lai i nan nun zong a dawh deuh lai, thluachuah zong nan hmu deuh lai, nan lam zong a tluang deuh lai tihi ka chim ngam.\nKeicu ka nunnak ah Pathian nih a ka umpi ve bak i ka ruahnak le ka thiltuahmi cungah le thla ka cammi cung zongah Pathian nih a ka leh i a ka umpi, thlua a ka chuahmi pawl zong chim awk tampi ka nei ve ko. Pathian nih ka nunnak ah harnak le hnahnawhnak a phun2 a ka petu pawl zong voi tampi cu dan a tatnak hna kong zong chim ding ka nei ve ko.Fimdeuh le thluachuah hmuhdeuh le lamtluang deuh na duh ahcun keimah do loin ka chim ning le ka pomning le ka ttialning in zum law pom ve ko. Ka dolen duh hlah u. Ka theihzat le ka thiamzat nan thei lo i nan thiam lo cu. Ka theihmi le ka thiammi cung zongah Pathian nih thlua a chuah tihi ka fiang tuk ve. Mahhi porhlawtnak in ka chimmi a si lo, toidornak tuin ka chimmi a si deuh.\nka tial ciami si:Tuzan cu US politics kong rel le Dalai Lama live biachim zoh in caan ka hmang.Dalai Lama nih a chimmi chung in ichingchiah awk ah ka ruahmi cu.


Hakha Ah Ka Lut I Hluttaw Speaker Hlun Pu Zo Bawi Cu Tlahuar In Zaalam Ah Ai Chok Salam Ko Rih — Chin Miphun Tlangau\nHakha Ah Ka Lut I Hluttaw Speaker Hlun Pu Zo Bawi Cu Tlahuar In Zaalam Ah Ai Chok Salam Ko Rih\nAugust 28, 2021 Salai Ephraim CHIN 0\nPDF training tuahnak a phan mi kan ralbawi pakhat he bia kan iruah.”PDF-Magwe ramthen pawl cu an pasal tuk an training chungah pe le ngapih hmanh tha thi ei awk an ngei lo nain an lungthin a thawnning hmuh khawh tuk a si. Cun an umnak peng in MP le Minister a rak tuanmi upa pawl nih an um pi hna. Anmah zong training kaimi pawl eimi bak an ei i an sin bak ah an it.\nCun lecture pek caan ah anmah nih an pek hna tikah an mino pawl zong lecture tha tha an ngai kho” tiah a ka chimh.Khua tamtuk ka ruat. Mizo ram ah aa dormi kan Lai MP vialte le Election lio i a rak aukhuang len mi pawl kha ka ngai ruangmang hna. CDF he hriamtlaih le kan harnak ihrawm in an fimthiamnak cheuh le thazaang pek cu chimlo nihin tiang kan riantuannak ah MP le Minister hlun nih tangka thilri cu zat an kan hlut ti zong ka thei bal rih lo.\n(Keimah ka theihlo zong cu a si kho). A caan caan te ah CNF camp ah an ra i hnuaisen hnuk in an ra buai, NUG e CRPH ee an ti i ngaih huam lo tiangin an ra phunzai. Miphun le ram caah cun nan duh le kan that uh kan ngamhtuk ti te hna in an rak hrocer in tluang an kan khawn hnawh salam.Naite ah Hakha ah ka lut i Hluttaw Speaker hlun Pu Zo Bawi cu tlahuar in zatlang lampi ah aa chok ko.\nA inn zong cu special mangtara in a sak cuahmah ko i aa din bak lo. Ei awk ca lungrethei in mino thatha ramtang ah an um lio i inn le lo ttha ttha rak rianh zong cu khua ka ruat ngai.(2015_2020 kar kum 5 chung Chin MP le Minister a tuanmi lakah Sipin Minister U Soe Htet lawng hi CNF kan pule umnak camp a phan balmi si.)Kanmah te hmanh kan tlawm le kan harsat he kan ngakttah a fak ko ee..\nCDF Thantlang Nih Thantlang Khuami Hna A Ho Hmanh Nih Nan Inn Lo Chuah Tak Rih Hlah Ulaw\nLaimi Kan Zia A Chuak Than Cuahmah Thantlang Dawr Neitu Cheukhat Nih Dawr Thil Man Van Tawng In An Kai


Zualko: Khrihfabu Le Khuatlang Nih Bochan Lio Mi Pu Phun Dum Nih Mual A Kan Liam Tak – Chuncha News\nKhrihfabu le khuatlang nih bochan lio mi nih mual a kan liam tak thawng kan theih cu siang a um hrim lo mu. nu le pa hi cu chantlung tiang kan nunpi hna seh ti hi kan duh cio mi a si nain Bawipa nih kan caan a za cang a kan ti hnu cun minung nih khamh khawh a si lo mu. nu le pa hi fa le caah cun mithmuh Pathian changtu an si tikah kan pa le nih amah Pathian rian tuan bu tein hmai an hruaimi hi a sunglawi hringhran mi a si.\nZeidang rian nakin mah le si tawk tein khua le ram le Amah Pathian riantuan hi a sunglawi tuk mi riantha a si. Atu kan pu a kan liam tak mi hi, Thang Tsin Memorial Baptist Church, Lumbang i Vice Chairman Pu Phun Dum (70) nih 4.12.20 4:50pm ah a kan thih tak hi a si. 5.12.20 12:00Noon ah worship service kan ngei lai tiah thawng kan theih. Kaltak mi hna Bawipa tu nih hnemh hram ko hna seh. Credit: Ral Lian Thang\nThawngdang relchap: Dr. Hai Vung Lian Kong ( Tuni 03, 12, 2020 ): Dr. Hai Vung Lian cu tuni ah Doctors Hospital West in Select Specialty Hospital ( Downtown) ah an thial cang tiah an nu Hannah Lian nu sin in thawng kan theih. Damnak tlamtling a hmuh khawh nak lai thlacam ko rih hna usih. A nupi le a fale ca zongah fak piin thlacam bawm rih ko hna usih. Credit: Paul Lian


October 11,2021/ Sagaing Ramthen, Tigyaing (Htee-Chaing) Peng Laytha khuate ah SAC ralkap a ruunpi in an luut i sualnak ngeilo khuami cheukhat le PDF cheukhat an thah hna tiah, thawngtheih asi. SAC ralhrang ruangah mino thatha le khuami nih bochan mi nusal,pasal tha tampi nih ram ca’h an nunnak an pek mi hi lung afak kho tuk cang.\nSAC ralkap minung za lengkai nih an luhhnawh hna i hriamngan an hman ruang ah khuami 4 le PDF 4 an thi,” tiah khuami pakhat nih Khit Thit Media sinah a chim. Nihin kan kawlram ca’h nunnak pek tiang a ngammi pasal tha rual hna upat nak kan inpek hna. Credit: Khit Thit Media\nRelchap> October 11,2021 Kayin (Karenni) Ramkulh, Demoso ah ralzaam nu pakhat cu apaw thla 9 a si cang i nau nganfah in mual a liam tiah theih a si.Hi nu hi kum 39 a si cang i a nau nganfah ruang ah Loikaw siikhaan pakhat an phanhpi nain naucung in a thi i nihin October 11 zing ah aruak an vui.\nApasal siseh, kum 13 le kum 6 fapa si hna seh, a tantak hna. Demoso Peng ralzaam camp hna ah hin ngandamnak lei a herh mi sii-ai le tirawl a chambau ruang ah kumkhua upa, ngakchia le naupawi tiang in mual an liam cang tiah Kantarawaddy Times nih a tial.


Mission Ah Thlahmi Sayama Pahnih Khuami Nih An Vuak Hna – THE CHINLAND POST\nMission Ah Thlahmi Sayama Pahnih Khuami Nih An Vuak Hna\nTCP-Thantlang| 2018 July 11| Rakhine ramchung Ann peng, Pa-de-caw khua Mission ah thlahmi sayama pahnih cu khuami hna nih Pathian thawngtha nan chim kho lo hi khua in chuak u tiah an thawl hna pin ah an vuak hna tiah theih a si.\nSayama pahnih cu thawngtha chim dingah U Tin Phe inn ah a ummi an si i a tubantuk in khuami nih an rem hna lo caah an vuak hna hi a si. Rakhine ram chung, Ann peng hrawng ah hin Laimi nih Mission thlahmi an um deuhnak hmun a si. Khirhfa sayama pahnih cu an umnak inn cu khuami hna nih tlakrawh in an cheh, biadawhcah lo in an hrocer hna pin ah an bengh fawn hna” tiah khua mi pakhat nih a chim.\n“Khuami nih an umnak inn cu an kulh dih i sayama pahnih cu rak chuak u, tiah an au len, asinain an thinphang lai tiin an um lo tiah kan chimh hna. Asinain an ngaih lo caah sayama pahnih cu an chuah hna i hman an thlak hna, an phone zong an chuh hna, an kulh hna i an bengh len hna” tiah Pastor U Tin Swe nih a chim.\n“Thil sining hlat dingin Pa-de-caw khua palek an ra i Pastor pa le sayama pahnih cu khuabawi zung ah auh in hi hnu ah pehzulh in Mission rian tuan ti lo ding le thawngtha chim ti lo ding biakamnak minsen thutnak an tuahter hna caah sayama pakhat cu caan tlawmpal lungfim lo le lungnuam lo ngai in a um. July 9 ni khuami hna nih an buai hnawh hna lio ah tlangtlak dingin palek zungah phone kan chawnh ko hna nain an phone an tlaih duh lo pinah Power tiang an phih” tiah Pastor pa nihcun a chimchih.\nPa-de-caw khuami U Nay Aung nih an buaibai taktaknak kong, pawngkam thil sining he zoh in sayama te an rian ngolpiak dingin khuami nih an nawl hna nain an duh lo caah an buainak kong zong fiang tein a chim.\n“Sayama pahnih cu hi khua ah ra in bu an dirh. Khrihfa ah a lutmi pakhat, hnih cu an um. Asinain khuami nih an kham hna. Hi kongah tha tein sayama pahnih cu ngol ko u kan ti hna nain an duh ve lo. Sayama pahnih nih hin Khrihfa Mucu sianginn an tuah thannak kong zongah uk nak lei zongah thawngthanhnak an kan tuah lo. Cu tikah hi khua ah chiahmi phungki saya pa le a khuami cheukhat hna nih va lenkai dingin an kal. Asinain an um lo tiah an hlen hna caah an luh hnawh hna i an rak um ko kha an hmuh hna. Khuami nih cun an vel hna lo, tiah khuabawi pa nih a chim.\n“Atu bantuk in Mission riantuan dingin sayama pahnih an rat caah Buddist bia mi hna nih an rem hna lo nak kong, kap hnih remdaihnak an ngei kho lai ka zumh ko” tiah U Nay Aung nih a chim.\nRef: Friday Times News Journal\nPrevious Myanmar Ministry Zung Pahnih Lutlai Pawl US Nih An Ram Luhnak Visa An Phih Hna\nNext Hpakant Private Sianginn Ah Ngakchia Pa 6 An Tlau


Dr. Andrew Ngun Cung Lian Nih Ralkap Ka Hmuh Hna Ning Timi Phunli A Rak Ka Chimh! – Chin 11 News\nDr. Andrew Ngun Cung Lian Nih Ralkap Ka Hmuh Hna Ning Timi Phunli A Rak Ka Chimh!\nPosted By: chin11news February 19, 2021\nDr. Andrew Ngun Cung Lian hi, Ralkap nih ruahnak petu ah rian an khinh tiah ka vun theih i ka lau lem lo. Ralkap zia cu an tuahmi paoh a cohlang i a thatnak lei in ruahnak a petu pawl khi an hei thimmi hna cu an si tawn ko caah tutan zong hi a zawnkhan te si ko ka ti.\nDr. Andrew Ngun Cung Lian hi 2014 ah si ko rua Naypyidaw ah Myanmar Youth Forum ah kan rak itong. Ralkap he rian an tuan tti hnu kha a si. Ralkap ka hmuh hna ning timi phunli a rak chim. A chimmi pawl kongah MRTV ah lehnak ka rak tuah ve nain an rak ka thlahpiak lo.\nThe Chinland Post tu ah article in ka rak tial ve. Ralkap ka hmuhning tiin a chimmi chungin pahnih cu: (1) Tatmadaw cu luatnak (Independence) a kan lak pitu kan pa Bogyoke Aung San dirhmi a si. (2) Ramkhel buainak kha hriamnam in siloin ramkhel kalning in remhchun a duhmi an si.\nHiti hin a ti daih ko hen cu. Ka upat ngai bal mi cu a si. A thluak cu tutiang ka upat ko. Nain minung hi thluak nak in thinlung a rak biapi deuh i a poi ngai. (Aa dawhtuknak a hmanthlak khi cu Khiang Awi- Thailand mintha pa a si) Credit: Salai Ngun San Aung


Lungthli Tum: February 20 Hi Chin National Day Caah Ai Tlak Maw?\nFebruary 20 Hi Chin National Day Caah Ai Tlak Maw?\nFebruary 20 ah kan tuah tawn mi Chin National Day he pehtlaih in ruahnak tampi a chuak, Feb20 hi kan miphun ni ti tlak a si lo tiin cheukhat nih an doh ngai ve. Cheukhat ruahnak ka van langhter hnik lai:\nZasang Cinzah: "Chin National Day" timi defination (sullam) ka hei tuak tikah, cun, Falam Conference lio politic movement ka von ruah chih tikah, Falam Conference based lak mi "National Day" tiah cawnglawmhnak an rak tuahmi hi cu a tuahtu minthat duh ah an rak tuahmi a si tiah ka ruah ko.\n1948 ( Falam Conference) hlan ah hin Chin miphun cu "Nation" tiah recognize kan rak si diam cang. National Day timi hi "National" pakhat ah cohlan kan si Ni (day) bantuk hi National Day ti usihlaw a dikmi a si hnga tiah ka tuak! Ka palh dek maw!(Lai Forum:Feb19,2011).\nCeu Uk Thang: Ramukbawi le cozah kha a dangte in then khawh a si ko hnga nain then loin an kan kalpi mi hi behind ah something cu a rak um hrimhrim lai tiah lunghrinhnak ka ngei.\nSalai Lunglileng:Hi bantuk "uncivilized manner" in tuahmi ni ttukttak hi cu National Day si ding zong a phu lo i, Pu Vomtumaung i sectarian ideology nih a chuahpimi sawhsawh si. Pu Vomtumaung hi thlanglei Laimi a si caah Lal uknak phung hi a ttha tiah a ruat dingmi minung cu si hrim lo.\nFeb20,1948 CND Caah Ai Tlaknak Aruang:\n(1) Miphun tling pakhat kan si nak identity langhternak caah National Day cu kan ngeih awk hrim a si. Cucaah Vomthu Maung hruaimi Chin cozah nih Oct 9,1950 ah kan miphun ni thim ding ceihmainak an rak ngei. Hi ceihmainak ah kan Chin miphunni caah ai tlak deuhmi nithum an rak thim hmasa:Chinmi hruaitu le Frontier Areas Committee of Enquiry(FACE) an rak i ton ni April 19,1947; Chin Special Division Act a rak nun ni Oct12,1948 le ramuk bawi phung hlawt in democracy phung kan rak i thim ni Feb20,1948 (Pu Lian Cin.CND Tuanbia.P-1). Hi nithum lakah democracy phung kan rak i thim ni Feb 20, 1948 hi ai tlak bik an ti caah Chin National Day cu rak fehter a si.\nKan Chin tuanbia zoh tikah Feb20,1948 nak in CND caah ai tlak deuhmi nidang a um ti lo. Hi Falam conference ah Chinram chung hruaitu,ramukbawi le khuabawi vialte an tlung i minung 5,000 leng nih an kai kho ti a si(Falam khua in 8mile ai hlatnak um khuami 18+ zong an ni tel chih nain). Nikum Hakha ah an tuah mi Chin National Conference hmanh ah khan minung 571 long nih an kai kho,11% long an si. Hi Chin National Day hi Tedim lei Zo ai timi zong siseh,thlang lei Matupi,Mindat le Kanpalet zong nih kum fatin an sunsak i an cawnglawmh mi a si.\n(2) Falam conference hi Vomthu Maung duhnak men in a chuak mi a si lo.Ramukbawi chan ah hin bawifa le michia fa tiin thleidannak zong a rak tam hlei ah ramukbawi nih mipi sin a lak mi tax a rak rit ngai. Ramukbawi hna kha, mipi nih, kumkhat lorawl pungkhat cio pek, sakah tik zong ah saliang, savang tibantuk ramuk bawi pek, tibantuk uknak phung a rak um. 1947/8 hrawngah hin Baptist mission thawngin biaknak lei an rak fim ngai cang caah hi bantuk phunglam duhlonak langhter a rak tam ngai cang.Tachunhnak ah Sep,1947 Farrawn khua ah ramubawi phung duhlonak meeting 30 leng nih an rak tuah, Hriangkhan zongah khua 60 in minung 300 hrawng nih meeting an rak tuah rih, Hakha thawnginn zongah minung 600 leng nih an rak buai ve hlei ah Falam District Council zongah minung 200 leng an rak buai ve. Tedim peng lei Zo le Thado pawl zong nih 1946-7 kar ah Kamhaubawi sin in luat ding an rak buai ve. Cuti buaibainak a um ruagah Jan19,1948 Rangon khua ah Tedim lei ramukbawi hna cu an konglam chim awkah kawlram Foreign Minister, Finance minister, Home minister le Chin minister hna he tonnak zong an rak ngei ti a si(Pu Lian Cin.CND Tuanbia.P-2).\nHiti ramukbawi phung duh lo ruangah Chinram hmunkip ah buaibai nak a rak um caah kawlram cozah nih Feb 4,1948 ah Vomthu Maung(Chin minister a rak si lio) hruaimi hlattlai tu committee a rak dirh i cu committee nih Chinram chung ramukbawi le khuabawi vialte Falam ah an rak kawh hna i minung 5,000 hrawng nih ramukbawi phung kan duh ti lo,democracy phung kan duh an rak ti nak kha a si.\n(3) Culong hlah,1947 Constitution a rak nun hlan ah cun mipi thim ho lo in ramukbawi nih MP an rak tlaih a si. Nain, 1947 Constitution a van nung tikah Chinram nih Chamber of Nationalities(Amyota Hlutdaw) ah MP 8 thlah ding a hung si cang. Mah MP pariat hi miphun ngan deuh Asho,Cho,Khomi,Laimi, Mizo and Zo caah chiahpiak a si. Kan Chinram caah ai laklawhnak a rak um,cucu ramdang a um cang mi Mizo le Chindwin lei a um mi Asho miphun hi a ho nih dah a ai-awh hna lai timi hi a si. Cuhleiah Laimi lakah hin Falam lei Tlaisun Democratic Council an rak thawng ngai,an nih hi mirang chan in democracy phung an rak hmang diam cang. Thlanglei Cho le Kho-mi hi ramukbawi an rak ngei hoi lo,cucaah thimnak tuahlo in a ho hmanh nih ai awh khawh a rak si ve lo (Lian H. Sakhong. In Search of Chin Identity.P-220).Hika zawn te ah Shan Sawbwa le Kahin Duwas pawl he kan rak i dan nak a si. Kan Chinram caah cun ramukbawi nih a kan huap kho ti lo.\nHi bantuk ai laklawhnak le buaibainak vialte hi mipi duhnak lak lem loin nam chih le zoh sawh sawh khawh a rak si lai lo. Cutikah,Falam conference zong cu an rak tuah i hi viate buaibainak an rak khamh khawh kha a si.\nCucaah,Feb20,1948 Falam conference hi ramukbawi caah cun an nawlngeihnak a dihni a si caah a rak har ngai ko lai nain mipi caah cun ramukbawi phung in luatnak kan lak ni a si hlei ah kan Chinram chung democracy kan rak tep hmasat ni a rak si ve ti khawh a si. Miphun tling kan si caah miphunni(National Day) kan herh,kan miphun ni caah ai tlak bik cu Feb20,1948 Falam conference hi a si ko hnga lo maw!\nPosted by Lungthli Tum at 14:14\nFebruary 20 Hi Chin National Day Caah Ai Tlak Maw?...\nZeiruangah Dah Pu Za Hre Lian Nih Chin National Da...\nZeiruangah Dah 1947 Constitution nih Statehood A K...


Nihin cu hawhra tamtuk a tla lai tiah ralrin pek kan si. – Hakha Cherry\nNihin cu hawhra tamtuk a tla lai tiah ralrin pek kan si.\nA kih ngai lai caah lumsa tein thil i hruk kan hau. Hawhra a tlak ahcun mawtor khalh ralrin kan hau fawn. Atu lio covid zawtnak um lio ah i kih ter lo a herh ngai fawn. Minung kan sinak in ralrin ding tete a tam ngai.\nBible nih hawhra hmang in a kan cawnpiak mi hi ruat ti hna usih.Profet Isaiah sin ah Pathian nih a bia a phuan. A hram thok in misual that lonak in a khatmi kan sinak a chim hnu ah, Bawipa nih aa thawh i, “Atu cu hi bia hi ṭhate in ruat ṭi tuah u sih. Nan sualnak cu a sen in sen hna hmanh seh law, hawhra bantukin an thiang hna lai; a dum in dum hna hmanh seh law tuuhmul bantukin an vaar lai.\nKa bia nan ka ngaih paoh ahcun, ram nih a chuahtermi thil ṭha kha nan ei hna lai. Sihmanhsehlaw ka bia kha nan ka al i nan ka doh ahcun nan thi ko lai. Hi bia cu Bawipa nih ka chim,” a ti Isaiah 1:18-20.Pathian bia a ngaimi kan si ahcun thluachuah lam a ong. Bawipa a dohmi kan si ahcun kan donghnak cu thihnak a si.\nDavid nih a sualnak caah Pathian sin ah ngaihthiam a hal ve.“Sual cia in hrin ka si, ka nu nih a kan pawi ah khan misual ka si cang. Zumh awk tlak lungthin hi na duhmi a si, ka lung chung hi na fimnak in khah ter ko.Ka sualnak cu ka hnawhpiak law ka thiang lai, ka tawl law hawhra nak in ka rang deuh lai” tiah a ti Salm 51:5-7.\nMinung hi misual kan si ti cu kan hngalh dih. Nain, Pathian hmai ah “Bawipa, keimah hi misual ka si” tiah kan ti kho taktak lo. “Misual ka si” ti hi thinlung in kan cohlan taktak lo ahcun Pathian sin ah “ka sualnak hi ka hnawh piak ko” tiah kan ti kho lo. Kan ti khawh ahcun Pathian nih hawhra nak in rang deuh in kan sualnak cu a kan tawlpiak. Pathian nih A biatak hngalhnak kan pe ko seh. Amen.Credit-C Duh Kam\nSifahnak zong ka tuar i a si a fakmi hna nun kai fiang\nTrump tlak ruangah datsi man kai si lo.


Covid-19 sii A Chuak Cang Caah Mipi Nih Kan I Ralrin Ding A Herhmi – Onlinenungak\nCovid-19 sii A Chuak Cang Caah Mipi Nih Kan I Ralrin Ding A Herhmi\nBy chin tawi on December 16, 2020\nCovid-19 sii a chuak cang caah ralrin a herhmi\nKumpi kumkhat hnu ah COVID 19 sii cu U.S ah a voikhatnak COVID 19 sii cu an chuah cang. Atu i an chuahmi hi Pfizer/BioNTech timi sii a si i duhsah tein tampi chuh an timh lio a si. Avoikhatnak ah 2.9 millions an chuah lai caah a tingco hmasa ding cu ngandamnak lei riantuan tu ngandamnak caah thinphang a si mi kha pek hma an si lai.\nZapi sin ah a phak khawhnak cu zei maw can zong a rau kho. Cu caah hi karlak ah hin hlenhmangmi (scammer) pawl tampi an rak chuak ve lai i COVID 19 sii kong he pehtlai in nan phone messasge a si loah nan email ah tampi cakuat le phone chawnh nan tong kho.\nHi pawl nih an i timhmi cu nanmah pumpak konglam, bank card number ti bantuk le nan password tibantuk kha an in hal lai. A tu zok zok nan kan pek lo ahcun nan sung lai ti bantuk hlennak in an ti lai caah tha tein kan i ralrin a hau.\nA hleice in US ah a ummi nih kan i ralrin ngai ngai a hau. Cun Kawlram lei zong ah a um kho. COVID 19 sii a si lomi kha COVID 19 sii a si ti bantuk in online ah zuarnak te pawl an tuah khawh caah a si tak le si tak lo kha acozah thawngpang website a si lo le thil a thei deuhmi sin ah hal hmasa hna usih.\nA tu i COVID-19 sii hi minung pakhat nih voihnih cio hman a hauh caah US chung a ummi lawng tinco ding hmanh ah tam ngai chuah a hau dawh in a um cu caah hlennak chung in kan luat khawhnak hnga online thilzuarnak asilole phone chawnnak ti bantuk in an in pekmi a um ahcun biachahnak na tuah hlan ah na siibawi te sinah maw a silole thil a theimi pakhat sinah hlathlainak tuah hmasa law a him bik.\nCrd: salai Lian Thawng Hnin


Dawtmi Myanmar mi dihlak – The Cherry Par\nDawtmi Myanmar mi dihlak\nKan ram thawngpang cu a daih lei cu panh rih hlei lo. Kei cu FB zong ka kau ngam ti lo, thawngpang zong ka ngai ngam ti lo. Nain ka sia le herh ve i ka kau thio i ka zoh thio. A nunnak a liam mi zong an tam Chin len ko e. An luan bak ko cang.\nRam pakhat nih Ralkap le palik a ngei mi hna cu ram le miphun kilveng tu an si tawn. Cu ram le mipi ralven nak ding ah cun mipi le ramnih meithal tha tha, vanlawng, tilawng, helekopter cawkpiak hna hlei ah lahkhah le pensen pek hna. Kan nih kan ram Ralkap le palik tu cu tu tiang ah cun ramhrawk tu le mipi nunnak la tu ah an i cang. Ralkap ti ti lo in mipikap ti ding an si cang.\nTang 3 ka rak cawn lio ah Boyoke Aung San nih Ralkap pawl ralram an kal lai i bia a cah tawn mi hna ka rak ciah mi ka thei tuk. Mah တပ်ထွက် မိန်ခွန် cu « Ralkap hna ralram nan kal lai i nan ti a hal lai, nan rawl a ttam lai, nan si a fak lai , harnak phunphun nan tawng lai. Burma ral le a nai bik mi ral kha kawl hna uh law doh hna uh» a rak ti hna i mah ti cun Kolone uk nak in an rak luat. A tu hi ka Lung chung ah a chuak mi cu Aung San Ralkap le a tu Ralkap cu LU le KE bak in an i dang ko. Mah ram le mipi ralven can ah mah kapthat tu an si leh lam. Ram le mipi nih a cawm cia a ken cia mi hna nih mah le mipi tu nunnak dih tiang in kah le har nak pek hi cu Vawlei cung ralkap ah an um bal lo. Tapung long ah si. A poi tuk an luan khawh ning hi meithal i put riangmang in zei hmanh a put lo mi mah fa le nau le tthi a kap ngam ko mi hi cu minung hrim an si lo. An i thawh lai ah zei dik an ei ta mi le an din ta mi um ko lai ti hna ka ruat. Hi tluk in a sual lo mi kan mifim, kan mithiam hmai lei hrinhchan awk a tlak ding mi an nunnak an lak hna, an Hliamh hna hin cun hriamnam i i put ve cang ko uh ka ti. Zei caan hi dah a va tlai rih lai mu.\nTulio fanu le fapa, nu le pa, nupi le va an nunnak a sung mi vialte chungkhar dih lak nan mah tluk tein kan intuar pi bak ve hna. Pathian nih nan sunghnak a lakka si ter bak lai lo. Kan i ruahchan mi a tlin bak in Pathian nih nan mah kha a hlei in thluachuah in pe ko hna seh. Cun CDM a lutmi zong ther le phang in khua nan saa lai dah Bawipa nih himnak in pe ve ko hna seh law.\nCun tu lio cu a ho hmanh i thangchiat le cawngawih lo a tha bik. Kan doh mi cu Ralkap uk nak long a si awk a si e. Myanmar ah miphun Pa 2 long kan um: Ralkap uknak a duh mi le Ralkap duhnak a duh mi kan si. Kan mah le kan thil ti khawh nak cio tein kan ralpa Sentan uk nak in kan luat nak hnga tu ding ah ttang tti deuh hna uh sih mu. Mah Vial hin ka siaherh mi le kan ngeihchia pi nak hna ka langhter ve e. Ka ca na rel caah kalawm tuk mu. Bawipa nih himnak in pe ko seh. Credit: Elizabeth Ly Ly\n← Zualko: Mizoram Ah Laipa Nih Mual A Kan Liam Tak Ee\nChin State Ralkap Le Palik Pawl Cu Meithal Puah Loin Tei Khawhnak Lam →